Komission tiedonanto Euroopan parlamentille, neuvostolle, talous- ja sosiaalikomitealle sekä alueiden komitealle - Komission lainsäädäntö- ja työohjelma vuodeksi 2003 /* KOM/2002/0590 lopull. */





Komissio on päättänyt valita joukon ehdotuksia vuoden 2003 työohjelmasta laajennettuun vaikutustenarviointiin ja ottaa välineen käyttöön aikaisin. Ehdotukset on lueteltu liitteessä 2. Koska niille ei ole voitu tehdä ensimmäisen vaiheen alustavaa vaikutustenarviointia, komissio on käyttänyt valintansa perustana seuraavia seikkoja: ehdotusten merkitys poliittisten prioriteettien kannalta, arvioinnin toteutettavuus yksiköissä lyhyellä aikavälillä hyödyntäen olemassa olevaa tutkimusta ja jo toteutettuja toimia sekä tarve säilyttää tasapaino erityyppisten ehdotusten välillä ja tarve ottaa mukaan useita yksiköitä. Vaikutustenarviointien määrä on rajoitettu niihin, jotka voidaan tehdä tässä täytäntöönpanon ensimmäisessä vaiheessa. Arvioinnit tehdään tietenkin joustavasti ja käytännön vaatimusten mukaisesti, ja niissä otetaan tarvittaessa huomioon jo tehdyt tutkimukset tai analyysit. Selvää on myös se, että liitteessä 2 lueteltujen laajennettujen vaikutustenarviointien valinta ei vapauta komission yksikköjä toteuttamasta – oikeassa suhteessa – lainsäädäntöehdotuksiin sovellettavia tavanomaisia valmisteluvaiheita, joihin kuuluu niiden vaikutusten arviointi.

Uudella menetelmällä yhdennetään, vahvistetaan, järkeistetään ja korvataan kaikki nykyiset erilliset vaikutustenarvioinnit, joita aiemmin on sovellettu komission ehdotuksiin. Sitä sovelletaan kaikkiin merkittäviin – lainsäädännöllisiin tai muihin – ehdotuksiin, jotka komissio hyväksyy vuotuisen toimintastrategian ja/tai työohjelman puitteissa ja joilla on taloudellisia, yhteiskunnallisia tai ympäristövaikutuksia. Vaikka lähestymistapa on uusi, sen täytäntöönpano perustuu nykyisiin käytäntöihin ja tietoihin. Menettely otetaan käyttöön asteittain, ja täysimittaisesti se on käytössä vuoden 2004 strategisen suunnittelun ja ohjelmoinnin kierroksella, joka käynnistyy helmikuussa 2003, kun komission hyväksyy vuoden 2004 toimintastrategian.

Vuonna 2003 on tuettava voimakkaasti talouden ja työllisyyden elvyttämistä, ja tässä on yhdistettävä talous-, sosiaali- ja ympäristöalan toimet. EU:n kestävää kehitystä koskevassa strategiassa ja Lissabonin strategiassa esitetyt toimenpiteet on hyväksyttävä ja toteutettava käytännössä. Tärkeimpänä haasteena on helpottaa osaamiseen perustuvan talouden saavuttamista. Lisäksi EU:n on varmistettava, että palveluiden – esimerkiksi rahoitus-, energia-, liikenne- ja televiestintäpalveluiden – sisämarkkinat ovat täysimittaisesti toiminnassa ja että kuluttajat ja elinkeinonharjoittajat saavat mahdollisimman suuren hyödyn euron käyttöönotosta.

Kaiken kaikkiaan tällä hetkellä on enemmän epävarmuutta siitä, milloin ja miten voimakkaana EU:n talouskasvu elpyy. Samalla on kuitenkin korostettava, että kaikki edellytykset elpymiselle ovat olemassa. Inflaatio on hidastumassa, rahapolitiikka on suotuisaa, korkotaso on suhteellisen alhainen, inventaareihin on todennäköisesti tehty mukautuksia, eikä taloudessa ole merkittäviä epätasapainoisuuksia. Lisäksi yrityksiä ja kuluttajia koskevat seurantaindikaattorit ovat lähellä pitkän aikavälin keskiarvoja.

- Aiemmat laajentumiset koskivat kerrallaan enintään kolmea valtiota. Tämä laajentuminen on aivan toisessa mittakaavassa. Jopa 25 valtion ja 451 miljoonan kansalaisen muodostaman yhteisön hallinto on valtava haaste. Yhteisön perustivat kuusi valtiota; nyt Euroopan unioni ulottuu koko maanosan laajuudelle. Haasteena on hallita kulttuurien, hallintoperinteiden ja talousrakenteiden kirjoa. Vuosi 2003 on kriittinen vuosi siirryttäessä laajentuneeseen Euroopan unioniin.

[pic] | EUROOPAN YHTEISÖJEN KOMISSIO | Bryssel, 30.10.2002 KOM(2002) 590 lopullinen KOMISSION TIEDONANTO EUROOPAN PARLAMENTILLE, NEUVOSTOLLE, TALOUS- JA SOSIAALIKOMITEALLE SEKÄ ALUEIDEN KOMITEALLE KOMISSION LAINSÄÄDÄNTÖ- JA TYÖOHJELMA VUODEKSI 2003 KOMISSION TIEDONANTO EUROOPAN PARLAMENTILLE, NEUVOSTOLLE, TALOUS- JA SOSIAALIKOMITEALLE SEKÄ ALUEIDEN KOMITEALLE KOMISSION LAINSÄÄDÄNTÖ- JA TYÖOHJELMA VUODEKSI 2003 SISÄLLYSLUETTELO Johdanto 3 1. Vuoden 2003 näkymät ja haasteet 5 2. Komission prioriteetit vuodeksi 2003 6 2.1 Laajentunut Eurooppa 6 2.2 Vakaus ja turvallisuus 9 2.3 Kestäväpohjainen ja osallisuutta edistävä talous 12 3. Valittujen ehdotusten laajennettu vaikutustenarviointi 17 4. Vuoropuhelu Euroopan parlamentin ja neuvoston kanssa: tilannekatsaus ja tulevaisuudennäkymät 18 5. Päätelmät 19 Liitteet 1. Arvio toiminnasta vuonna 2002 2. Vuoden 2003 ehdotukset, joille tehdään laajennettu vaikutustenarviointi ennen hyväksymistä 3. Komission panos neuvoston vuosittaiseen toimintaohjelmaan (ehdotukset, jotka odottavat neuvoston toimia) 4. Luettelo lainsäädäntöehdotuksista ja muista kuin lainsäädäntötoimista vuoden 2003 lainsäädäntö- ja työohjelmassa JOHDANTO Komission lainsäädäntö- ja työohjelma vuodeksi 2003 (jäljempänä 'työohjelma') on laatuaan ensimmäinen, joka laaditaan Euroopan parlamentin ja neuvoston kanssa etukäteen käytyjen laajojen keskustelujen jälkeen osana komission strategisen suunnittelun ja ohjelmoinnin kierrosta. Se on ensimmäinen askel kohti yhtenäisempää ja johdonmukaisempaa Euroopan unionin poliittista suunnitteluprosessia. Komissio hyväksyi helmikuussa 2002 vuotuisen toimintastrategiansa 2003 [1], jossa se nimesi seuraavaksi vuodeksi kolme poliittista prioriteettia ja niihin liittyvät tavoitteet, keskeiset aloitteet ja resurssit: - laajentunut Eurooppa - vakaus ja turvallisuus - kestäväpohjainen ja osallisuutta edistävä talous. Komissio esitteli vuotuisen toimintastrategiansa Euroopan parlamentille ja neuvostolle maaliskuussa. Seuraavien kuukausien aikana molempien toimielinten kanssa käytiin ensimmäistä kertaa jäsennettyä vuoropuhelua vuoden 2003 toiminnan prioriteeteista ja keskeisistä aloitteista. Molemmissa toimielimissä otettiin myönteisesti vastaan komission esittämät poliittiset prioriteetit vuodeksi 2003. Komissio hyväksyi elokuussa vuoden 2003 toimintastrategian seurannan tilannekatsauksen [2], jossa se otti huomioon Euroopan parlamentin ja neuvoston kannat. Vuotuinen toimintastrategia, muiden toimielinten kanssa käyty jäsennetty vuoropuhelu sekä sen tuloksena saatu tilannekatsaus loivat tämän työohjelman perustan. Vuotuisessa toimintastrategiassa ja tilannekatsauksessa esitettyjen keskeisten aloitteiden perusteella tässä tiedonannossa tuodaan esiin keskeiset aloitteet, jotka komissio aikoo toteuttaa kolmen poliittisen prioriteetin osalta vuonna 2003. Jos aloitteet koskevat lainsäädäntöehdotusten tai muiden kuin lainsäädäntötoimien hyväksymistä, ne löytyvät työohjelman liitteenä olevasta ensimmäisestä luettelosta. Toiseen luetteloon sisältyy muita ehdotuksia ja toimia, jotka komissio todennäköisesti ottaa esiin vuonna 2003, sikäli kuin ne voidaan ennakoida lokakuun 2002 lopulla, jolloin työohjelma hyväksytään. Lisäksi komissio toimittaa edelleen muille EU-toimielimille säännöllisen kuukausipäivityksen toimintansa suunnittelusta kolmen kuukauden jatkuvan ohjelman muodossa sekä raportit hyväksytyistä ehdotuksista. Avoimuuden edistämiseksi komissio toimittaa tiedot myös kansalaisten saataville komission Internet-sivuston kautta[3]. Työohjelmaan liittyy kaksi muuta uutta piirrettä, jotka myös olisi otettava esiin: - Komissio hyväksyi kesäkuussa 2002 ensimmäiset aloitteet, joilla on tarkoitus panna täytäntöön eurooppalaista hallintotapaa koskevassa valkoisessa kirjassa annetut sitoumukset yhteisön toimielinten toiminnan parantamiseksi. Osana tätä ensimmäistä lainsäädännön parantamiseen liittyvää pakettia, joka vahvistettiin Sevillassa kokoontuneessa Eurooppa-neuvostossa, komissio otti käyttöön uuden mekanismin, jolla arvioidaan tärkeiden ehdotusten vaikutusta. Tavoitteena on parantaa EU:n lainsäädännön laatua tarkastelemalla toissijaisuus- ja suhteellisuusperiaatteen noudattamista säännöllisesti ja arvioimalla ehdotuksen talous-, yhteiskunta- ja ympäristövaikutuksia kestävää kehitystä koskevan strategian puitteissa. Vaikutustenarviointia sovelletaan täysimääräisesti vuodesta 2004, mutta jo vuoden 2003 työohjelmaan sisältyville joillekin ehdotuksille tehdään tällainen arviointi. - Sevillan Eurooppa-neuvostossa sovittiin neuvoston toiminnan vuotuisen ja monivuotisen suunnittelun parantamisesta. Joulukuussa kokoontuva yleisten asioiden ja ulkosuhteiden neuvosto hyväksyy neuvoston ensimmäisen vuotuisen toimintaohjelman (vuodeksi 2003) tulevien puheenjohtajavaltioiden Kreikan ja Italian ehdotuksesta ja ottaen huomioon komission kanssa käydyn vuoropuhelun tulokset. Työohjelma toimii komission panoksena neuvoston vuotuiseen toimintaohjelmaan tuomalla esiin sekä prioriteetit ja keskeiset aloitteet että komission jo hyväksymät ehdotukset, jotka odottavat neuvoston päätöstä vuonna 2003 (ks. kohta 4) . Komissio esittää tämän työohjelman useita viikkoja ennen kuin Eurooppa-neuvosto tekee ratkaisevat päätökset laajentuneen Euroopan unionin tulevasta muodosta Kööpenhaminassa pidettävässä kokouksessaan. Päätöksillä voi olla vaikutusta työohjelman täytäntöönpanoon samoin kuin sillä, myöntääkö budjettivallan käyttäjä komissiolle riittävät resurssit, jotta se voi palkata 500 tilapäistä toimihenkilöä laajentumisen edellyttämään valmistelutyöhön. Komissio saattaa joutua tekemään muutoksia työohjelmaansa vuoden 2003 aikana kyseisten päätösten perusteella ja jos kansainvälisellä näyttämöllä tapahtuu jotakin ennakoimatonta ja merkittävää. Vuoden 2003 näkymät ja haasteet Euroopan yhteisön viides laajentuminen on aiempia paljon laajamittaisempi. Sillä on ennen kaikkea historiallista merkitystä, jolla ei ole vertailukohtaa muissa laajentumisissa: - Tämä laajentuminen merkitsee perustavanlaatuista poliittista muutosta, koska sen tuloksena Eurooppa yhdentyy maanosana, mitä ei olisi voitu kuvitellakaan vielä 20 vuotta sitten. Tällä on laajamittaisia vaikutuksia, ja sen merkitystä voidaan verrata Rooman sopimukseen. - Aiemmat laajentumiset koskivat kerrallaan enintään kolmea valtiota. Tämä laajentuminen on aivan toisessa mittakaavassa. Jopa 25 valtion ja 451 miljoonan kansalaisen muodostaman yhteisön hallinto on valtava haaste. Yhteisön perustivat kuusi valtiota; nyt Euroopan unioni ulottuu koko maanosan laajuudelle. Haasteena on hallita kulttuurien, hallintoperinteiden ja talousrakenteiden kirjoa. Vuosi 2003 on kriittinen vuosi siirryttäessä laajentuneeseen Euroopan unioniin. Poliittiset näkymät EU:lla on kolme suurta haastetta vuonna 2003: - Valmistautuminen laajentumiseen Tulossa oleva unionin laajentuminen vaikuttaa voimakkaasti vuoden 2003 näkymiin. Tämä merkitsee lukuisia muodollisia kehitysaskeleita itse liittymisprosessissa, vuosien 2004–2006 rahoitusnäkymien mukauttamista sekä intensiivistä valmistelutyötä komissiossa ja muissa EU:n toimielimissä. EU:n on tarkasteltava tärkeimpiä toimintalinjojaan nähdäkseen, onko niitä mukautettava laajentuneen yhteisön tarpeiden mukaan. Sen on myös vahvistettava joitain toimintalinjoja, esimerkiksi nopeutettava sellaisten toimenpiteiden hyväksymistä, joita tarvitaan vapauteen, turvallisuuteen ja oikeuteen perustuvaa aluetta varten, ja keskityttävä EU:n ulkorajojen hoitoon ja talouspolitiikan koordinoinnin tehostamiseen. - Yhteisön tulevaisuuden määrittely Vuonna 2003 myös valmistellaan maaperää laajentuneelle yhteisölle. EU:n on mukautettava toimielintensä toimintaa valmistelukunnan työskentelyn ja seuraavan hallitustenvälisen konferenssin kautta sekä saatava kansalaiset mukaan edistämään unionin suunnitelmaa. - Suhteet laajentuneen EU:n naapurimaihin Laajentuneen yhteisön on arvioitava uudelleen suhteensa naapurimaihin laajemmissa eurooppalaisissa puitteissa. Tästä keskusteltiin elokuussa 2002 pidetyssä ulkoministerikokouksessa (Gymnich). Euro–Välimeri-yhteistyökumppanuuden on johdettava sellaiseen yhteisöön, joka perustuu tavaroiden ja palveluiden vapaaseen liikkuvuuteen, Välimeren alueen kansojen ja kulttuurien väliseen tiiviimpään vaihtoon sekä turvallisuuteen ja perusoikeuksien kunnioittamiseen. Samanlainen lähestymistapa on omaksuttava suhteissa niihin Euroopan maihin, jotka eivät ole ehdokasmaita, kuten Venäjä, Ukraina ja Moldova. Jotkin Länsi-Balkanin maat muodostavat pian Euroopan unionin ulkorajan, ja samalla vakaus- ja assosiaatioprosessi avaa mahdollisuudet niiden jäsenyyteen. EU:n talousnäkymät vuonna 2003 Viimeaikainen talouskehitys viittaa heikompaan kasvuun kuin komission kevään 2002 ennusteissa esitettiin. Elpyminen vaatii odotettua pidemmän ajan, ja myös epävarmuustekijät ovat lisääntyneet. Osittain tämä johtuu lisääntyneestä jännitteestä Lähi-idässä ja Irakissa ja siihen liittyvästä öljyn hintakehityksestä. Muita riskejä ovat esimerkiksi osakemarkkinahintojen hiljattaisen korjauksen vaikutukset kotitalouksien ja sijoittajien luottamukseen, rahoitusmarkkinoiden epävakaisuus sekä joidenkin Latinalaisen Amerikan maiden talouskriisien vaikutusten mahdollinen leviäminen. Euro-alueella elpyminen alkoi vuoden 2002 ensimmäisellä neljänneksellä, mutta kesän aikana ei saavutettu uutta edistystä. Kotitalouksien kysyntä ja etenkin yksityiset investoinnit ovat edelleen verkkaisia. Myös vienti on heikentynyt. Indikaattorit osoittavat kasvun jonkinasteista kiihtymistä vuoden 2002 jälkipuoliskolla, mutta BKT:n kasvu jää todennäköisesti alle yhden prosentin. Viivästynyt elpyminen saattaa merkitä sitä, että myös vuoden 2003 kasvulukua on tarkistettava alaspäin ja että aiempi ennuste keskimäärin noin kolmen prosentin kasvuvauhdista vuonna 2003 ei ole nyt saavutettavissa. Kaiken kaikkiaan tällä hetkellä on enemmän epävarmuutta siitä, milloin ja miten voimakkaana EU:n talouskasvu elpyy. Samalla on kuitenkin korostettava, että kaikki edellytykset elpymiselle ovat olemassa. Inflaatio on hidastumassa, rahapolitiikka on suotuisaa, korkotaso on suhteellisen alhainen, inventaareihin on todennäköisesti tehty mukautuksia, eikä taloudessa ole merkittäviä epätasapainoisuuksia. Lisäksi yrityksiä ja kuluttajia koskevat seurantaindikaattorit ovat lähellä pitkän aikavälin keskiarvoja. Taloustilanteen vuoksi on entistä tärkeämpää saada käynnissä olevat rakenneuudistukset päätökseen ja pyrkiä voimakkaasti EU:n strategisten tavoitteiden – kestäväpohjaisen ja osallisuutta edistävän osaamistalouden – saavuttamiseen. Komission prioriteetit vuodeksi 2003 Edellä sanotun valossa komissio vahvistaa poliittiset prioriteetit, jotka se esitti vuotuisessa toimintastrategiassaan 2003: - laajentunut Eurooppa - vakaus ja turvallisuus - kestäväpohjainen ja osallisuutta edistävä talous. Komissio kehottaa muita EU:n toimielimiä ottamaan huomioon nämä prioriteetit, keskeiset aloitteet, lainsäädäntöehdotukset ja muut kuin lainsäädäntötoimet vuotta 2003 koskevissa omissa toimintasuunnitelmissaan. Komissio vahvistaa valmiutensa tehdä yhteistyötä muiden EU:n toimielinten kanssa, jotta nämä prioriteetit toteutuisivat yhteisen suunnittelun kautta. 2.1 Laajentunut Eurooppa Laajentumisen onnistuminen edellyttää ennennäkemättömiä ponnistuksia. Unionin toimeenpanevana elimenä ja sen perustamissopimusten vartijana komissio on etulinjassa edistämässä unionin politiikkaa laajentuneessa toimintaympäristössä. Tätä varten komission – kuten muidenkin toimielinten – on jatkuvasti parannettava hallintoaan ja työskentelymenetelmiään ja etenkin keskitettävä resurssinsa tärkeimpiin toimiin. Komission on voitava varmistaa, että yhteisön lainsäädäntö pannaan täytäntöön laajentuneessa EU:ssa heti uusien maiden liittymispäivästä lähtien. Tähän se tarvitsee riittävät resurssit. a) Tavoitteet Toimielinten kanssa käytyjen keskustelujen pohjalta ja vuoden 2003 toimintastrategiassa määriteltyjen puitteiden mukaisesti komissio asettaa vuodeksi 2003 seuraavat keskeiset tavoitteet: - Varmistetaan riittävä tuki, tiivis seuranta ja säännöllinen raportointi, jotta tulevat jäsenvaltiot pystyvät hoitamaan liittymisestä johtuvat tehtävänsä täysimääräisesti ja jotta varmistetaan EU-politiikan joustava käyttöönotto vaiheittain uusissa jäsenvaltioissa ja sisämarkkinoiden tavanomainen toiminta liittymisen jälkeen. - Varmistetaan, että komissio täyttää velvoitteensa täysimääräisesti ensimmäisestä liittymispäivästä lähtien ja huolehtii yhteisön lainsäädännön, politiikan ja ohjelmien täytäntöönpanosta sekä uusien jäsenvaltioiden vastaanottamiseen liittyvistä toimenpiteistä. - Tarkastellaan yhteisön politiikkaa perinpohjaisesti niin, että otetaan Euroopan yhdentymisen historian merkittävimmän laajentumisen laadulliset näkökohdat huomioon. b) Keskeiset aloitteet – laajentunut yhteisö 1. Seurataan prosessia liittymissopimusten allekirjoittamiseen ja ratifiointiin saakka, jotta neuvottelut päätökseen saaneet ehdokasmaat voivat todella päästä unionin jäseniksi vuonna 2004 ja osallistua Euroopan parlamentin vaaleihin: seurataan tiiviisti, miten ehdokasmaat noudattavat liittymisneuvotteluissa annettuja sitoumuksia, ja raportoidaan säännöllisesti neuvostolle (myös kattava seurantaraportti) arvioidaan niiden sitoumusten noudattamista, joita tarvitaan rakennerahastojen ohjelmointiin uusia jäsenvaltioita varten laaditaan varmistusmekanismit, jotta estetään häiriöt sisämarkkinoiden tai oikeus- ja sisäasioiden alueen toiminnassa laajentumista seuraavien kahden vuoden aikana seurataan tarvittavien uudistusten täytäntöönpanoa, jotta täytetään Kööpenhaminan talouskriteerit vuoteen 2004 mennessä tuetaan sovintoa Kyproksen kahden yhteisön välillä, kun poliittinen yhteisymmärrys on saavutettu tuetaan jäsenvaltioita ja ehdokasmaita niiden tiedottaessa kansalaisilleen laajentumisen vaikutuksista. 2. Laaditaan Bulgarialle ja Romanialle tarkistettu liittymisstrategia ja pannaan se täytäntöön ja vahvistetaan Turkin liittymistä edeltävää strategiaa: laaditaan Bulgarialle ja Romanialle etenemissuunnitelma liittymistä edeltävälle kaudelle ja pannaan se täytäntöön laaditaan Turkin liittymistä edeltävän strategian vahvistamiseen – myös rahoitustuen lisäämiseen – liittyviä toimia ja pannaan ne täytäntöön. 3. Annetaan neuvoja ja lisätään rahoitustukea, jotta helpotetaan tulevia jäsenvaltioita vahvistamaan hallinnollisia ja oikeudellisia valmiuksiaan: vahvistetaan ehdokasmaiden hallinnollisia ja oikeudellisia valmiuksia esimerkiksi instituutioiden kehittämisen ja erityishankkeiden kautta varmistetaan yhteisön elintarviketurvallisuusvaatimusten noudattaminen aktivoidaan tarvittavat investoinnit ehdokasmaihin, jotta ne voivat osallistua täysipainoisesti Euroopan laajuisiin verkkoihin ja jotta taataan sisämarkkinoiden vahva toiminta. 4. Valmistellaan yhteisön lainsäädännön, ohjelmien ja seurantamenettelyiden sekä avoimen koordinointimenettelyn soveltamista uusissa jäsenvaltioissa esimerkiksi seuraavin toimin: sisällytetään ehdokasmaiden talous-, työllisyys- ja ympäristöpolitiikkaa koskeva katsaus kevään 2003 yhteenvetoraporttiin ja seurataan edistystä otetaan ehdokasmaat mukaan yhteisön tutkimusohjelmiin otetaan ehdokasmaat mukaan e-Europe-toimintasuunnitelmaan toteutetaan toimenpiteitä yhteisten ydinturvallisuusvaatimusten takaamiseksi Euroopan unionissa valmistellaan rakennerahaston ohjelmia ja koheesiorahaston hankkeita, jotta ne voitaisiin käynnistää heti vuoden 2004 alusta. 5. Valmistellaan yhteisen maatalouspolitiikan käytännön soveltamista tuleviin jäsenvaltioihin etenkin seuraavin toimin: tehdään maataloutta koskevaan lainsäädäntöön teknisiä mukautuksia valmistellaan maaseudun kehittämisohjelmia, jotta ne voidaan käynnistää välittömästi vuonna 2004. 6. Perustetaan vähitellen rakenteet, jotka tarvitaan yhteisön petostenvastaisten järjestelyiden ulottamiseksi ehdokasmaihin, etenkin seuraavin toimin: varmistetaan, että ehdokasmaat ryhtyvät tulliliiton edellyttämiin toimiin vahvistetaan petosten välttämiseen ja valvontaan tarvittavia rakenteita ja laajennetaan Euroopan unionin taloudellisten etujen suojaamista koskevaa vaihtoa ja koulutusta. 7. Tehostetaan ja täydennetään laajentumiseen liittyviä hallinto- ja kielivalmisteluita seuraavasti: saatetaan loppuun perussopimusten julkaisu jatketaan lainsäädännön koontamista ja aloitetaan säädöstekstien virallinen kodifiointi asianomaisilla kielillä; julkaistaan yhteisön säännöstö uusilla virallisilla kielillä huolehditaan hallinnollisista valmisteluista, joita tarvitaan uusista jäsenvaltioista olevien virkamiesten valintaan, palvelukseenottoon ja integrointiin. 8. Jatketaan komission hallintouudistuksen toteuttamista, jotta varmistetaan komission modernisoituminen vuoteen 2004 mennessä. 9. Jatketaan yhteisön keskeisten toimintalinjojen, niihin liittyvien menettelyiden ja niiden vaikutusten tarkastelua, jotta saadaan perusta tuleville ehdotuksille politiikan kehittämisen tärkeimmistä näkymistä laajentuneessa unionissa ja tulevasta rahoituskehyksestä vuoden 2006 jälkeen. 10. Osallistutaan valmistelukunnan työhön laajentuneen unionin tulevien toimielinpuitteiden laatimiseksi. Aloitteita vastaavat lainsäädäntöehdotukset ja muut kuin lainsäädäntötoimet esitetään työohjelman liitteenä olevan luettelon ensimmäisessä osassa, ja ne on merkitty koodilla "100". | - 2.2 Vakaus ja turvallisuus Komissio toimii auttamalla laajentamaan eurooppalaista hyvinvoinnin, rauhan ja vakauden aluetta. Tämä perustuu perusoikeuksien ja -vapauksien kunnioittamiseen, ja kaikenlaisen rikollisuuden, myös terrorismin, torjunta säilyy etusijalla. Erityisesti pyritään kehittämään toimiva ulkorajojen hallinto ja koordinoimaan rajavalvonnasta vastaavien eri tahojen toimintaa, mihin kuuluu myös ehdokasmaiden valmentaminen, sillä niiden on huolehdittava valtaosasta Euroopan unionin maarajoja. Laittomaan maahanmuuttoon kohdistetaan tehokkaita toimia, joita olisi tasapainotettava todellisella yhteisön maahanmuutto- ja turvapaikkapolitiikalla, jossa tunnustetaan laillinen maahanmuutto kulttuurisen rikkauden lähteeksi ja taloudelliseksi voimavaraksi, ja samalla tarjotaan turvaa niille, jotka ovat kansainvälisen suojelun tarpeessa. Unionin ulkopuolella taas tehdään yhteistyökumppanuuksista eurooppalaisten naapurimaiden kanssa keskeinen vakautta ja turvallisuutta palveleva tekijä. Komissio tekee osansa myös yhteisen ulko- ja turvallisuuspolitiikan vahvistamiseksi, jotta siitä tulisi yhdenmukaisempaa ja tehokkaampaa. Keskeisinä prioriteetteina vuonna 2003 ovat edelleen Balkanin alueen vakaus ja Lähi-idän rauhanpyrkimysten vauhdittaminen. Huomiota olisi kiinnitettävä myös epävakaaseen turvallisuustilanteeseen joissakin osissa Aasiaa, ja komission – osana kansainvälistä yhteisöä – olisi edistettävä rauhan ja vakauden turvaamista näillä alueilla. a) Tavoitteet Toimielinten kanssa käytyjen keskustelujen pohjalta ja vuoden 2003 toimintastrategiassa määriteltyjen puitteiden mukaisesti komissio asettaa vuodeksi 2003 seuraavat keskeiset tavoitteet: - Edistytään Eurooppa-neuvoston Laekenissa esittämän ja Sevillassa täsmentämän toiveen mukaisesti huomattavasti vapauteen, turvallisuuteen ja oikeudenmukaisuuteen perustuvan alueen luomisessa Eurooppaan. - Parannetaan liikenteen, tieto- ja viestintäverkkojen ja väestönsuojelun turvallisuutta. - Toimitaan rauhan ja vakauden hyväksi laajentuneen Euroopan unionin ulkorajoilla ja niiden ulkopuolella; tähän sisältyy myös asteittainen assosioituminen EU:hun asianmukaisissa tapauksissa. - Reagoidaan tehokkaasti kriiseihin, joissa rauha on uhattuna. - Kehitetään menetelmiä, joiden avulla lisätään yhteyksiä ja ymmärtämystä kansojen ja kulttuurien kesken Euroopassa ja muualla maailmassa. b) Keskeiset aloitteet – vakaus ja turvallisuus 1. Toteutetaan lainsäädännöllisiä ja muita toimenpiteitä, joilla edistetään integroidun eurooppalaisen rajanhallintajärjestelmän toteutumista ja laittoman maahanmuuton torjumista Sevillassa kokoontuneen Eurooppa-neuvoston sopiman ohjelman mukaisesti: tarkistetaan ja tehostetaan säädöksiä, jotka sisältyvät yhteiseen ulkorajojen valvontaa koskevaan oppaaseen vahvistetaan yhteistä viisumipolitiikkaa ja perustetaan yhteinen viisumintunnistusjärjestelmä tutkitaan, mitä oikeus-, toimielin- ja budjettivaikutuksia on yhteisellä ulkorajojen hallinnalla ja yhteisen rajapalvelukoulutuksen kehittämisellä luodaan laitonta maahanmuuttoa ja ihmiskauppaa koskeva nopea varoitusjärjestelmä. 2. Ehdotetaan toimenpiteitä, joilla estetään terrorismin rahoitus ja seurataan tulevaa tiedonantoa korruption torjumisesta, helpotetaan rikostuomioiden tehokasta täytäntöönpanoa unionin alueella ja osallistutaan rikollisuuden ja terrorismin torjuntaan ja ehkäisyyn, samalla varmistaen, että yksilön oikeudet otetaan tasapuolisesti huomioon: tehdään puitepäätös sellaisten tahojen varojen jäädyttämiseksi ja takavarikoimiseksi, jotka ovat terroritekojen rahoitukseen osallistuneiden fyysisten henkilöiden valvonnassa; näin varmistetaan, ettei terrorismia rahoiteta laillisin liiketoimin tehdään puitepäätös rikosoikeudelliseen syyttämismenettelyyn liittyviä takeita koskevista yhteisistä vaatimuksista EU:n alueella. 3. Ehdotetaan lisää toimenpiteitä Euroopan yhteisen maahanmuutto- ja turvapaikkapolitiikan lujittamiseksi mm. lisäämällä Euroopan pakolaisrahaston rahoitusta ja vahvistamalla siirtolaisuuteen liittyvää yhteistyötä yhteisön ulkopuolisten maiden kanssa: käynnistetään yhteisön toimintaohjelma, jonka tarkoituksena on edistää unionin alueella laillisesti asuvien kolmansien maiden kansalaisten integraatiota (tarkastellaan yhdessä 2.3 kohdan b kohdan 7 alakohdan neljännen luetelmakohdan kanssa) annetaan säädös yhden asiointipisteen käytännöstä käsiteltäessä turvapaikkahakemuksia jäsenvaltioissa. 4. Tehostetaan rahanpesudirektiivien soveltamista, toteutetaan petostentorjunnan toimintasuunnitelmassa esitetyt toimenpiteet ja vahvistetaan rahanpesun selvittelykeskusten yhteistyötä: arvioidaan nykyiset kolmanteen pilariin kuuluvat toimenpiteet talousrikollisuuden torjumiseksi ja tutkitaan, onko tarpeen antaa säädös, jolla luodaan EU:n kattava järjestelmä rahanpesun ja myös poikkeuksellisen suurten käteismaksujen estämiseksi. 5. Huolehditaan Euroopan unionin taloudellisten etujen suojaamista koskevan vihreän kirjan seurannasta ja perustetaan Euroopan syyttäjäviranomainen sekä esitetään keskeiset päätelmät Euroopan tulevaisuutta käsittelevälle valmistelukunnalle valmistauduttaessa seuraavaan hallitustenväliseen konferenssiin. 6. Varmistetaan turvamääräysten tehokas täytäntöönpano komissiossa. 7. Parannetaan liikenteen, energian, kansanterveyden sekä tieto- ja viestintäverkkojen turvallisuutta: laaditaan ydinvoimaloiden turvallisuutta koskevat EU:n yhteiset säännöt, parannetaan väestönsuojelun turvallisuutta lainsäädäntöehdotuksilla ja muilla aloitteilla ja varmistetaan ydinjätteen turvallinen kuljetus, käsittely ja hävittäminen annetaan Euroopan taudinvalvontakeskuksen perustamista koskeva asetusehdotus perustetaan tietoverkkojen turvallisuutta käsittelevä työryhmä. 8. Vaikutetaan huomattavasti Lähi-idän selkkauksen ratkaisemiseen ja kehitetään Välimeri-yhteistyötä erityisesti viemällä eteenpäin Barcelonan prosessia, keskittymällä poliittiseen ja taloudelliseen uudistukseen, taloudelliseen yhteistyöhön ja investointeihin alueella ja tehostamalla edelleen Meda-ohjelmaa. 9. Kehitetään assosiointi- ja vakautusprosessia Balkanin alueella ja edistetään yhteistyötä Venäjän ja uusien itsenäisten valtioiden kanssa: neuvotellaan vakautus- ja assosiointisopimuksesta Albanian kanssa. 10. Annetaan taloudellista ja poliittista tukea Afganistanin hallituksen johtamalle maan jälleenrakentamiselle ja tuetaan rauhaa ja vakautta Keski-Aasiassa. 11. Tehostetaan nopean toiminnan järjestelmää ja vaikutetaan aktiivisesti yhteiseen ulko- ja turvallisuuspolitiikkaan sekä yhteisen turvallisuus- ja puolustuspolitiikan siviiliulottuvuuteen. 12. Hyväksytään Erasmus World -ohjelma, jolla parannetaan korkea-asteen koulutuksen laatua ja edistetään kulttuurien välistä yhteisymmärrystä kolmansien maiden kanssa tehtävän yhteistyön avulla (vuosina 2004–2008), ja pannaan myös täytäntöön Tempus-ohjelma Meda-maissa. Aloitteita vastaavat lainsäädäntöehdotukset ja muut kuin lainsäädäntötoimet esitetään työohjelman liitteenä olevan luettelon ensimmäisessä osassa, ja ne on merkitty koodilla "200". | - 2.3 Kestäväpohjainen ja osallisuutta edistävä talous Vuonna 2003 on tuettava voimakkaasti talouden ja työllisyyden elvyttämistä, ja tässä on yhdistettävä talous-, sosiaali- ja ympäristöalan toimet. EU:n kestävää kehitystä koskevassa strategiassa ja Lissabonin strategiassa esitetyt toimenpiteet on hyväksyttävä ja toteutettava käytännössä. Tärkeimpänä haasteena on helpottaa osaamiseen perustuvan talouden saavuttamista. Lisäksi EU:n on varmistettava, että palveluiden – esimerkiksi rahoitus-, energia-, liikenne- ja televiestintäpalveluiden – sisämarkkinat ovat täysimittaisesti toiminnassa ja että kuluttajat ja elinkeinonharjoittajat saavat mahdollisimman suuren hyödyn euron käyttöönotosta. Yhteisön ulkopuolella komission tavoitteena on käsitellä globalisaatiota ja varmistaa, että hyödyt jakaantuvat mahdollisimman laajasti maiden välillä ja maiden sisällä. Dohassa aloitetut monenkeskiset kauppaneuvottelut saavuttavat kriittisen vaiheen etenkin WTO:n ministerikokouksessa Cancunissa syyskuussa 2003, ja on varmistettava, että Kioton sitoumuksia noudatetaan. Lisäksi on pyrittävä parantamaan maailmanlaajuista yhteistyökumppanuutta etenkin toteuttamalla Monterreyssä ja Johannesburgissa annetut kauppaa, rahoitusta ja globalisaatiota koskevat sitoumukset. Köyhyyden torjunnassa keskeisellä sijalla ovat ulkoisen avun lisääminen ja tehostaminen, konkreettiset toimet monien kehitysmaiden kestämättömien velkataakkojen käsittelemiseksi, alueellisen integraation vahvistaminen (myös alueelliset kauppasopimukset), erityishuomion kiinnittäminen Afrikkaan ja yleisesti heikoimmin kehittyneisiin maihin sekä konfliktien ehkäisyn tehostaminen. a) Tavoitteet Toimielinten kanssa käytyjen keskustelujen pohjalta ja vuoden 2003 toimintastrategiassa määriteltyjen puitteiden mukaisesti komissio asettaa vuodeksi 2003 seuraavat keskeiset tavoitteet: - Toteutetaan edelleen vakautta korostavaa makrotalouspolitiikkaa ja vauhditetaan Lissabonin strategian täytäntöönpanoa mm. edistämällä osaamisyhteiskunnan rakentamista, vahvistamalla palvelujen sisämarkkinoita, poistamalla verotuksen aiheuttamat vääristymät sekä edistämällä työllisyyttä uudella Euroopan työllisyysstrategialla. - Edistetään kestävää kehitystä ja vahvistetaan yhteiskunnallista ja taloudellista yhteenkuuluvuutta ottamalla tasapuolisesti huomioon ympäristö-, talous- ja yhteiskunnalliset näkökohdat EU:n kestävää kehitystä koskevan strategian täytäntöönpanossa. - Edistetään todellista maahanmuuttopolitiikkaa, jossa otetaan huomioon, että maahanmuuttajien onnistuneessa yhteiskuntaan kotouttamisessa on kyse sekä sosiaalisesta koheesiosta että taloudellisen tehokkuuden ennakkoedellytyksestä. Talouskasvua ja työllisyyden lisäämistä vuoteen 2010 mennessä koskevien Lissabonin tavoitteiden saavuttaminen riippuu merkittävästi maahanmuuton muodoista ja dynamiikasta. - Varmistetaan globalisaation myönteisten vaikutusten jakautuminen tasaisesti maiden kesken ja niiden sisällä. Tavoitellaan resurssien tasapuolisempaa jakautumista pohjoisen ja etelän välillä maiden kulttuurista monimuotoisuutta ja ympäristöperintöä kunnioittaen. b) Keskeiset aloitteet – Kestäväpohjainen ja osallisuutta edistävä talous 1. Laaditaan kevään Eurooppa-neuvostolle komission raportti, jossa arvioidaan edistystä verrattuna kunnianhimoiseen talous-, sosiaali- ja ympäristömuutoksia koskevaan kymmenvuotisohjelmaan, joka käynnistettiin Lissabonissa maaliskuussa 2000 kokoontuneessa Eurooppa-neuvostossa. Raportissa tarkastellaan jäsenvaltioissa saavutettua edistystä Lissabonissa ja sen jälkeisissä Eurooppa-neuvostoissa vahvistettuihin konkreettisiin tavoitteisiin verrattuna. Siinä myös kartoitetaan painopistealueet seuraaviksi 12 kuukaudeksi, jotta pysyttäisiin Lissabonin strategian tavoitteissa. Siihen sisältyy myös kestävää kehitystä koskevan Johannesburgin maailmankonferenssin seuranta. Talouspolitiikka 2. Viimeistellään palvelujen sisämarkkinat toimenpiteillä, joilla poistetaan palvelujen tarjoamisen ja käyttämisen esteitä ja joista voivat hyötyä sekä elinkeinonharjoittajat että kuluttajat. Sovitaan lopullisesti tärkeimmistä toimenpiteistä, jotta saavutetaan yhtenäiset eurooppalaiset arvopaperimarkkinat vuoteen 2003 mennessä ja yhtenäiset eurooppalaiset rahoituspalvelumarkkinat vuoteen 2005 mennessä: sisämarkkinoiden toimittua kymmenen vuotta annetaan tiedonanto sisämarkkinoiden tärkeimmistä saavutuksista vuodesta 1992 lähtien keskittyen kansalaisille koituneeseen hyötyyn toteutetaan uusi puiteohjelma "Euroopan älykäs energiahuolto" toteutetaan jäljellä olevat rahoituspalvelujen toimintasuunnitelman toimenpiteet toteutetaan uusi sähköisten viestintäpalvelujen sääntelykehys (mukaan luettuna taajuushallinto) ja hallinnoidaan sitä käynnistetään vihreän kirjan avulla keskustelu siitä, miten EU osaltaan varmistaa, että laadukkaat yleishyödylliset palvelut ovat laajalti kaikkien kansalaisten saatavilla, ja miten puitedirektiivillä voidaan vahvistaa ja täsmentää yleishyödyllisiä palveluita koskevia periaatteita. 3. Tehostetaan kilpailuoloja sisämarkkinoilla erityisesti nykyaikaistamalla kilpailupolitiikan välineitä kuten valtiontukia ja verotusta koskevia toimenpiteitä: toteutetaan uusia toimenpiteitä, joilla varmistetaan kilpailunrajoituksia, yrityskeskittymiä ja valtiontukia koskevien sääntöjen nykyaikaistaminen ja täytäntöönpano ja etenkin posti- ja energia-alan vapauttaminen edelleen viritetään yrittäjyyttä koskevan vihreän kirjan myötä keskustelu Euroopan kilpailukyvystä laaditaan reilua kauppaa koskeva direktiiviehdotus pyritään koordinoimaan jäsenvaltioiden verotusjärjestelmät mukautetaan lainsäädännöllisin ja muunlaisin toimenpitein arvonlisäverojärjestelmää nykyaikaiseen talouspolitiikkaan, etenkin sähköiseen kaupankäyntiin. 4. Tehostetaan talouspolitiikan ja erityisesti budjettipolitiikan koordinointia, jotta jäsenvaltiot pystyisivät saavuttamaan ja pitämään yllä vakaan budjettitilanteen ja takaamaan talous- ja rahaliiton sujuvan toiminnan: vahvistetaan nykyisiä koordinointimenetelmiä ja tehostetaan politiikan koordinointia paremmilla ja selvemmin määritellyillä koordinointikierroksilla, joissa kiinnitetään enemmän huomiota täytäntöönpanoon (rationalisointi) parannetaan vakaus- ja kasvusopimuksen täytäntöönpanoa esimerkiksi kehittämällä budjettipolitiikan seurantaa ja kannustamalla jäsenvaltioita sitoutumaan yhteisiin standardeihin sopimuksen toimivuuden ja uskottavuuden parantamiseksi toteutetaan uusi sujuvampi talouspolitiikan koordinointikierros. 5. Edistetään osaamisyhteiskunnan rakentamista erityisesti kehittämällä ja toteuttamalla eurooppalaiseen osaamisalueeseen tähtäävä kokonaisvaltainen strategia ja e-Europe-toimintasuunnitelma: toteutetaan eurooppalaisten koulutusjärjestelmien tavoitteita koskeva komission ja neuvoston yhteinen työohjelma toteutetaan Tietoyhteiskunta kaikille -ohjelma erityisesti e-Europe-2005 -toimintasuunnitelman avulla kehitetään elinikäiseen oppimiseen ja tietokoneavusteiseen oppimiseen liittyviä hyviä toimintamalleja ehdotetaan keskitettyjä toimia tutkimusmäärärahojen lisäämiseksi Euroopassa kolmeen prosenttiin BKT:stä, mikä asetettiin tavoitteeksi Barcelonan Eurooppa-neuvostossa käynnistetään – Euroopan tutkimusaluetta merkittävästi edistävänä tekijänä –kuudes tutkimuksen ja teknologisen kehittämisen puiteohjelma ja tehdään ehdotuksia bioeettisiä periaatteita koskevista uusista suuntaviivoista hyväksytään uusi sähköisiä oppimismenetelmiä koskeva toimintaohjelma, jossa uusi teknologia yhdistetään ammatilliseen ja yleissivistävään koulutukseen. Muu EU:n sisäinen politiikka 6. Varmistetaan kestävän kehityksen huomioon ottaminen ja johdonmukaisuus eräillä keskeisillä sisä- ja ulkopolitiikan aloilla ja niiden välillä: maatalous- (yhteisen maatalouspolitiikan väliarviointi), kalastus-, ympäristö-, liikenne-, energia-, maahanmuutto-, koheesio-, rakennerahasto- (kolmas raportti koheesiopolitiikasta) ja elintarviketurvallisuuspolitiikassa sekä tarttuvien tautien alalla ja valtiontaloudessa rahaliiton yhteydessä. Huolehditaan Göteborgin päätelmien tehokkaista jatkotoimista ja parannetaan yhteisönlaajuisen ympäristölainsäädännön täytäntöönpanoa. Toteutetaan toimia sellaisen ympäristön luomiseksi, joka edistää kuluttajien luottamusta rajatylittävään kaupankäyntiin, ja pyritään laajentamaan edelleen Euroopan laajuisia liikenne- ja energiaverkkoja: yhteisen maatalouspolitiikan väliarvioinnin yhteydessä komissio tekee ehdotuksia myös muiden alojen tarkistuksista; tämä koskee viiniä, sokeria, oliiviöljyä, tupakkaa, puuvillaa ja mahdollisesti muita tuotteita toteutetaan kalastuspolitiikan uudistus säädösehdotuksin ja muunlaisin toimenpitein, esimerkiksi perustamalla ensimmäiset alueelliset neuvoa-antavat toimikunnat ja yhteisön yhteinen kalastusalan tarkastusvirasto, aloittamalla eräiden suurimpien kalakantojen monivuotiset hoitosuunnitelmat ja ehdottamalla tarvittavia täytäntöönpanotoimia uuden laivastopolitiikan soveltamiseksi julkaistaan vuoden 2003 lopussa koheesiopolitiikkaa koskeva kolmas raportti, johon tarpeen mukaan sisältyy rakennerahastoja vuoden 2006 jälkeen koskevia säädösehdotuksia toteutetaan elintarvikkeiden turvallisuutta koskeva sääntelyjärjestelmä ja esitetään ehdotus asetukseksi, joka koskee elintarvikkeiden ravintoarvoon sekä toiminta- ja terveysvaikutuksiin liittyviä väitteitä laaditaan ja toteutetaan kuudennessa ympäristöä koskevassa toimintaohjelmassa seitsemän aihekohtaista strategiaa, jotka koskevat etenkin luonnonvarojen kestävää käyttöä sekä kaupunkiympäristöä laaditaan yhtenäistä tuotepolitiikkaa ja uutta kemikaalistrategiaa koskevat säädösehdotukset ja viimeistellään vaarallisia aineita koskevan lainsäädännön mukaisesti vaaditut toimenpiteet riskien vähentämiseksi laaditaan ja toteutetaan toimintasuunnitelma puhtaan teknologian soveltamisesta kasvuun ja kehitykseen sovelletaan tehokkaasti uutta vaikutustenarviointivälinettä, jotta parannetaan lainsäädäntöä ja edistytään kestävän kehityksen toteuttamisessa otetaan käyttöön uusi Euroopan unionin solidaarisuusrahasto suurkatastrofien uhrien auttamiseksi toteutetaan kustannuksiin liittyviä toimenpiteitä, joilla tuetaan kestävää kehitystä erityisesti ympäristö-, energia- ja liikennepolitiikan alalla (liikenteen osalta otetaan huomioon menetelmäasiakirjaan saadut kommentit). 7. Pannaan täytäntöön sosiaalipoliittinen ohjelma hyödyntäen yhteisön kaikkia toimintavälineitä (avointa koordinointimenetelmää, lainsäädäntöä, työmarkkinaosapuolten vuoropuhelua ja rakennerahastojen tukea), joilla edistetään Eurooppa-neuvoston Lissabonissa asettamien tavoitteiden saavuttamista: hyväksytään tiedonanto sosiaalipoliittisen ohjelman väliarvioinnista sovelletaan tehokkaasti avointa koordinointimenetelmää hyväksymällä uudistettu työllisyyspaketti ja toinen raportti sosiaalisesta osallisuudesta ja ottamalla menetelmä käyttöön eläkkeiden yhteydessä huolehditaan työmarkkinaosapuolten parhaillaan käymien neuvottelujen edellyttämistä jatkotoimista perustamissopimuksen 138 mukaisesti; neuvotteluissa käsitellään työntekijöiden tietosuojaa, yritysten uudelleenjärjestelyjen sosiaalisia näkökohtia ja lisäeläkkeiden siirrettävyyttä laaditaan tiedonanto maahanmuuton, työllisyyden ja sosiaalipolitiikan vuorovaikutuksesta Euroopan tasolla ottaen huomioon kansallisten työmarkkinoiden tilanne (tarkastellaan yhdessä 2.2 kohdan b kohdan 3 alakohdan ensimmäisen luetelmakohdan kanssa). Ulkoinen ulottuvuus 8. Pannaan täytäntöön Cotonoun sopimus sekä Aasiaa ja Latinalaista Amerikkaa koskevat sopimukset tavoitteena vähentää köyhyyttä – erityistavoitteeksi olisi asettava YK:n vuosituhannen julistukseen sisältyvät kehitystavoitteet (Millenium Development Goals) ja etenkin ne, jotka liittyvät terveys- ja koulutusongelmiin – ja vähentää velkataakkaa voimakkaasti velkaantuneita köyhiä maita (HIPC) koskevan aloitteen puitteissa: viimeistellään AKT-kumppanuussopimukset ja toteutetaan ohjelmat; toteutetaan tartuntatauteja koskeva ohjelma neuvotellaan taloudellista kumppanuutta koskevat sopimukset AKT-maiden kanssa. 9. Tehostetaan Afrikan kanssa käytävää vuoropuhelua tukemalla Afrikan unionia sen pyrkimyksissä edistää hallintotapaa, rauhanomaista yhteiseloa ja kestävää kehitystä Afrikassa ja tukemalla huhtikuussa 2003 järjestettävän Lissabonin EU–Afrikka-kokouksen onnistumista 10. Tiivistetään Dohan kierroksen neuvotteluja ja varmistetaan onnistunut WTO:n ministerikokous Cancunissa syyskuussa 2003, jotta noudatettaisiin neuvotteluiden päätökseen saamiselle asetettua määräaikaa (vuoden 2004 loppuun mennessä). 11. Jatketaan ulkosuhteisiin liittyen kahdenvälisiä neuvotteluja Mercosurin sekä Afrikan, Karibian ja Tyynenmeren maiden sekä Persianlahden yhteistyöneuvoston ja Välimeren maiden kanssa. Tarkastellaan EU:n suhteita Kaakkois-Aasiaan. 12. Varmistetaan yhtenäisyys EU:n sisäpolitiikan sekä ulkosuhteiden ja kehitysaluepolitiikan välillä niin, että varmistetaan tasapaino EU:n taloudellisten intressien ja suotuisan kehityksen ja ympäristönäkökohtien välillä ja helpotetaan samalla kumppanuusmaiden kanssa ja niiden kesken käytävää kauppaa. Aloitteita vastaavat lainsäädäntöehdotukset ja muut kuin lainsäädäntötoimet esitetään työohjelman liitteenä olevan luettelon ensimmäisessä osassa, ja ne on merkitty koodilla "300". | Valittujen ehdotusten laajennettu vaikutustenarviointi - Komissio otti kesäkuussa 2002 käyttöön uuden yhtenäisen vaikutustenarviointimenettelyn, jolla parannetaan toiminnan suunnittelun laatua ja johdonmukaisuutta[4]. Menettelyllä on tarkoitus arvioida ehdotettujen komission toimien vaikutusta tarkastelemalla toissijaisuus- ja suhteellisuusperiaatteiden toteutumista järjestelmällisemmin sekä analysoimalla taloudellisten, yhteiskunnallisten ja ympäristötekijöiden välistä tasapainoa kestävän kehityksen kannalta. Komissio ryhtyy toteuttamaan vaikutustenarviointia jo vuonna 2003 Sevillan Eurooppa-neuvostossa sovitun mukaisesti. Uudella menetelmällä yhdennetään, vahvistetaan, järkeistetään ja korvataan kaikki nykyiset erilliset vaikutustenarvioinnit, joita aiemmin on sovellettu komission ehdotuksiin. Sitä sovelletaan kaikkiin merkittäviin – lainsäädännöllisiin tai muihin – ehdotuksiin, jotka komissio hyväksyy vuotuisen toimintastrategian ja/tai työohjelman puitteissa ja joilla on taloudellisia, yhteiskunnallisia tai ympäristövaikutuksia. Vaikka lähestymistapa on uusi, sen täytäntöönpano perustuu nykyisiin käytäntöihin ja tietoihin. Menettely otetaan käyttöön asteittain, ja täysimittaisesti se on käytössä vuoden 2004 strategisen suunnittelun ja ohjelmoinnin kierroksella, joka käynnistyy helmikuussa 2003, kun komission hyväksyy vuoden 2004 toimintastrategian. Komissio on päättänyt valita joukon ehdotuksia vuoden 2003 työohjelmasta laajennettuun vaikutustenarviointiin ja ottaa välineen käyttöön aikaisin. Ehdotukset on lueteltu liitteessä 2. Koska niille ei ole voitu tehdä ensimmäisen vaiheen alustavaa vaikutustenarviointia, komissio on käyttänyt valintansa perustana seuraavia seikkoja: ehdotusten merkitys poliittisten prioriteettien kannalta, arvioinnin toteutettavuus yksiköissä lyhyellä aikavälillä hyödyntäen olemassa olevaa tutkimusta ja jo toteutettuja toimia sekä tarve säilyttää tasapaino erityyppisten ehdotusten välillä ja tarve ottaa mukaan useita yksiköitä. Vaikutustenarviointien määrä on rajoitettu niihin, jotka voidaan tehdä tässä täytäntöönpanon ensimmäisessä vaiheessa. Arvioinnit tehdään tietenkin joustavasti ja käytännön vaatimusten mukaisesti, ja niissä otetaan tarvittaessa huomioon jo tehdyt tutkimukset tai analyysit. Selvää on myös se, että liitteessä 2 lueteltujen laajennettujen vaikutustenarviointien valinta ei vapauta komission yksikköjä toteuttamasta – oikeassa suhteessa – lainsäädäntöehdotuksiin sovellettavia tavanomaisia valmisteluvaiheita, joihin kuuluu niiden vaikutusten arviointi. Jatkossa toiminnan muotoilun varhaisessa vaiheessa on tehtävä suppea alustava vaikutustenarviointi, jotta lainsäädäntö- tai toimintaehdotus voidaan sisällyttää vuotuiseen toimintastrategiaan, ja arviointi on tehtävä viimeistään ennen ehdotuksen sisällyttämistä työohjelmaan. Näiden alustavien arviointien perusteella komissio pystyy päättämään, mille ehdotuksille olisi tehtävä laajempi vaikutustenarviointi. Komissio valitsee ehdotukset laajempaan vaikutustenarviointiin esimerkiksi seuraavin perustein: onko ehdotuksella merkittäviä talous-, ympäristö- ja/tai yhteiskuntavaikutuksia yhdellä tai useammalla avainalalla, onko sillä merkittävää vaikutusta tärkeisiin osapuoliin, joita asia koskee, ja onko siinä kyse huomattavasta poliittisesta uudistuksesta. Laajemman vaikutustenarvioinnin tarkoituksena on tehdä perusteellinen analyysi ehdotuksen mahdollisista vaikutuksista sekä kuulla asiaan liittyviä osapuolia ja asiantuntijoita kuulemista koskevien komission vähimmäisvaatimusten mukaisesti. VUOROPUHELU EUROOPAN PARLAMENTIN JA NEUVOSTON KANSSA: TILANNEKATSAUS JA TULEVAISUUDENNÄKYMÄT KOMISSION LAINSÄÄDÄNTÖ- JA TYÖOHJELMA EDUSTAA TÄRKEÄÄ PANOSTA MUIDEN EU-TOIMIELINTEN TYÖHÖN VUONNA 2003. TÄMÄN VUODEN TAMMIKUUSSA KOMISSIO JA EUROOPAN PARLAMENTTI SOPIVAT AIKATAULUSTA VUOTUISTA TOIMINTASTRATEGIAA JA LAINSÄÄDÄNTÖ- JA TYÖOHJELMAA KOSKEVIA KESKUSTELUJA VARTEN. AIKATAULUA ON NOUDATETTU. KOMISSIO ON KESKUSTELLUT POLIITTISISTA PRIORITEETEISTA JA KEHITTÄNYT KESKEISIÄ ALOITTEITA YHDESSÄ EUROOPAN PARLAMENTIN JA NEUVOSTON KANSSA. MOLEMMAT TOIMIELIMET HYVÄKSYIVÄT KOMISSION EHDOTTAMAT PRIORITEETIT JA OTTIVAT HUOMIOON KESKEISET ALOITTEET. KOMISSIO PUOLESTAAN ON OTTANUT NIIDEN KOMMENTIT HUOMIOON LAINSÄÄDÄNTÖ- JA TYÖOHJELMASSAAN. Näin ollen komissio kehottaa Euroopan parlamenttia, neuvostoa, talous- ja sosiaalikomiteaa sekä alueiden komiteaa ottamaan huomioon tässä lainsäädäntö- ja työohjelmassa esitetyt prioriteetit, keskeiset aloitteet ja erityisehdotukset, kun ne suunnittelevat toimintaansa vuodeksi 2003. Sevillan Eurooppa-neuvostossa sovitun mukaisesti neuvosto hyväksyy ensimmäistä kertaa joulukuussa vuosittaisen toimintaohjelman, jossa se ottaa huomioon komission kanssa käydyn vuoropuhelun tulokset. Tämä lainsäädäntö- ja työohjelma on komission panos neuvoston vuoden 2003 toimintaohjelmaan. Komissio kehottaakin neuvostoa ottamaan huomioon tässä työohjelmassa esitetyt prioriteetit ja keskeiset aloitteet ja suunnittelemaan keskusteluja uusista ehdotuksista ja muista kuin lainsäädäntötoimista, jotka esitetään liitteenä olevassa ensimmäisessä luettelossa. Neuvoston laatiessa vuosittaista toimintaohjelmaansa komissio kehottaa sitä myös varmistamaan, että komission jo esittämistä merkittävistä ehdotuksista keskustellaan ja että ne hyväksytään. Nämä ehdotukset ovat tämän asiakirjan liitteessä 3. Lisäksi komissio aikoo vuonna 2003 työskennellä yhdessä toimielinten ja puheenjohtajavaltioiden kanssa Eurooppa-neuvoston ensimmäisen monivuotisen strategisen ohjelman laatimiseksi. On syytä muistaa, että toimielintenvälistä yhteistyötä käsittelevä korkean tason tekninen työryhmä tarkastelee parhaillaan Sevillan Eurooppa-neuvostoa seuraavien toimielinten välistä sopimusta koskevien keskustelujen puitteissa, voidaanko parlamentin pyyntöön sen ottamisesta mukaan neuvoston vuosittaiseen ohjelman suunnitteluun suostua. Komissio tukee kolmen toimielimen välistä sopimusta, jonka avulla voitaisiin kehittää Euroopan unionin poliittisesta suunnitteluprosessista yhtenäisempi ja johdonmukaisempi. Päätelmät Vuosi 2003 on ratkaisevan tärkeä Euroopan unionille. Vuonna 2003 päällimmäisenä tavoitteena on määritellä laajentuneen Euroopan rakenteet. Komissio hoitaa tähän liittyvät tehtävänsä etenkin osallistumalla aktiivisesti valmistelukunnan työskentelyyn. Muutkin yhteisön politiikan kehittämisen suurimmat haasteet ovat selvät: - Euroopan unionin on saatava loppuun omat laajentumisvalmistelunsa, ehdokasmaiden on oltava valmiita hoitamaan tehtävänsä, ja EU:n on varmistettava, että sen toimintalinjat mukautuvat laajentuneen Euroopan tarpeisiin. - Vakaus ja turvallisuus ovat edelleen suuria huolenaiheita EU:ssa, etenkin jatkuvan terroritekojen uhan ja Lähi-idän ja muiden alueiden epävarman tilanteen vuoksi. Euroopan unionin on hoidettava osansa varmistamalla omien kansalaistensa rauha ja vakaus ja työskentelemällä yhdessä kansainvälisen yhteisön kanssa, jotta tämä saavutettaisiin myös muilla alueilla. - Euroopan unionin on edistyttävä vakaasti kohti strategista päämääräänsä kestäväpohjaisen ja sosiaalista osallisuutta edistävän talouden kehittämiseksi ja niiden kunnianhimoisten tavoitteiden saavuttamiseksi, jotka se on asettanut itselleen ja jotka kansainvälinen yhteisö on asettanut etenkin Johannesburgin, Monterreyn ja Dohan kokouksissa. Komissio aikoo työskennellä tinkimättä vastatakseen näihin haasteisiin, mutta ne vaativat –aiempaa voimakkaammin – sovittujen prioriteettien johdonmukaista ja yhtenäistä täytäntöönpanoa kaikissa EU:n toimielimissä. LIITE 1 Arvio toiminnasta vuonna 2002 Seuraavan vuoden työohjelman esittämisen yhteydessä voidaan myös tehdä alustava poliittinen arviointi siitä, missä määrin komissio on pannut kuluvan vuoden työohjelman täytäntöön. Komission lopullinen arvio saavutetuista tuloksista ja resurssien käytöstä esitetään vuoden 2002 tiivistelmäraportissa ja pääjohtajien ja osastojen päälliköiden vuosittaisissa toimintaraporteissa (hyväksytään vuoden 2003 huhti–kesäkuussa). Vuosittaiset toimintaraportit lisäävät komission toimien avoimuutta ja vastuullisuutta, ja muut EU:n toimielimet ovat ottaneet ne tyytyväisinä vastaan. Ennen vuoden 2002 työohjelman täytäntöönpanon arviointia on syytä muistaa komission toimet kesällä 2002 useita Euroopan maita kohdanneen tulvakatastrofin yhteydessä . Komissio toimi viipymättä. Komission puheenjohtaja ja asianomaiset komissaarit olivat nopeasti paikalla ja tarkastivat tuhojen laajuuden. Muutamassa viikossa komissio laati kattavan toimintasuunnitelman ja esitti ehdotuksia uuden hätäapuvälineen, Euroopan unionin solidaarisuusrahaston, luomiseksi. Rahastosta voidaan avustaa katastrofin uhreja jäsenvaltioiden ja liittymisneuvotteluissa mukana olevien valtioiden alueilla. Yleisesti ottaen komissio edistyi merkittävällä tavalla vuoden 2002 työohjelmassa esitettyjen tärkeimpien aloitteiden toteuttamisessa. Seuraavassa esitetään joitakin näistä: Laajentuminen Komissio tehosti pyrkimyksiään niin, että voidaan tehdä keskeiset päätökset, joiden osalta ehdokasmaiden on oltava valmiina voidakseen liittyä EU:hun vuonna 2004. Näiden päätösten pohjana ovat ehdokasmaiden valmistautumista koskevat määräaikaiskertomukset ja komission strategia-asiakirja. Komissio hyväksyi 9. lokakuuta vuosittaisen laajentumisstrategian ja määräaikaiskertomukset sekä toimitti neuvostolle suositukset seikoista, joiden osalta ehdokasmaat voivat olla valmiita liittymään EU:hun vuonna 2004. Komissio antoi edelleen teknistä apua Phare-, Sapard- ja Ispa-ohjelmien kautta ja ehdotti, että laajennetaan ehdokasmaiden mahdollisuuksia osallistua useampiin ohjelmiin. Myös sellaisia toimia tehostettiin, joilla pyritään vahvistamaan yhteisön taloudellisten etujen turvaamista ehdokasmaissa. Lisäksi arvioitiin laajentumisen vaikutuksia komission toimintaan ja henkilöresursseihin; tässä yhteydessä on myös varmistettava, että toteutetaan tarvittavat valmistelutoimet, jotta yhteisön lainsäädäntöä voidaan soveltaa heti laajentumisen ensimmäisestä päivästä. Turvallisuus Vuoden 2001 syyskuun 11. päivän traagisten tapahtumien jälkeen komissio on edelleen aktiivinen kaikilla aloilla, jotka sisältyvät Eurooppa-neuvoston toimintasuunnitelmaan terrorismin torjumiseksi. Tämä koskee etenkin oikeus- ja sisäasioita, rahanpesua, ulkosuhteita, tieto- ja viestintäverkkojen turvallisuutta ja väestönsuojelua. Laajemmin turvallisuuteen liittyen komissio teki useita ehdotuksia, joilla pyritään vahvistamaan terveysturvaa, liikenneturvallisuutta (myös lentoliikenteen vakuutuksia), energiavarmuutta, öljyvarastoja sekä eri liikennemuotojen turvallisuussääntöjä ja -vaatimuksia. Komissio tekee lähiaikoina ehdotuksen tunneleiden turvallisuudesta sekä hyväksyy merkittävän ydinenergiapaketin, jossa käsitellään esimerkiksi turvallisuusstandardeja, ydinjätettä ja ydinvoimaloiden käytöstä poistoa. Rikollisuuden ja terrorismin torjunnan alalla komissio on tehnyt lainsäädäntöehdotuksia, joilla vahvistetaan Europolin terrorisminvastaisia koordinointitoimia ja verkkorikollisuuden torjuntaa. Se on myös julkaissut tiedonannon Europolin demokraattisesta valvonnasta. Terrorismin rahoittamisen estämistä koskevista toimista esitetään raportti ennen vuoden loppua. Komissio esitti tärkeän tiedonannon ja toimintasuunnitelman EU:n ulkorajojen yhdennetystä hallinnasta, ja aihe vahvistettiin Sevillan Eurooppa-neuvostossa yhdeksi EU:n toiminnan prioriteeteista vuonna 2003. Kaikki perustamissopimuksessa vaaditut laillista maahanmuuttoa koskevat ehdotukset ovat nyt neuvoston käsiteltävinä. Lisäksi komissio teki joukon ehdotuksia laittoman maahanmuuton torjumiseksi ja esitti toimenpiteitä kolmansien maiden kansalaisille myönnettävien viisumien ja oleskelulupien turvaominaisuuksien parantamiseksi (neuvosto on jo hyväksynyt oleskelulupia koskevan ehdotuksen). Komissio esitti huhtikuussa 2002 ensimmäisen vuosikertomuksensa Länsi-Balkanin vakautus- ja assosiaatioprosessin edistymisestä. Raportissa todetaan, että alueella on vielä paljon yhteisiä haasteita, mutta siinä tunnustetaan, että vakautus- ja assosiaatioprosessista on tullut tärkeä poliittisten, demokraattisten ja taloudellisten uudistusten kannustin ja se on jo alkanut tuottaa toivottuja tuloksia vakauden ja uudistusten edistymisen osalta. Euron käyttöönotto, talous- ja raha-asioiden syvempi integraatio Euroseteleiden ja -kolikoiden käyttöönotto onnistui loistavasti, mikä on EU:n eri toimielinten ja kansallisten viranomaisten laajojen valmistelutoimien ansiota. Komissio teki tiiviisti yhteistyötä neuvoston, Euroopan parlamentin ja entistä enemmän myös työmarkkinaosapuolten kanssa Lissabonin strategian täytäntöönpanemiseksi. Valmistauduttaessa Barcelonan Eurooppa-neuvoston kokoukseen komissio toi esiin huolestumisensa täytäntöönpanoon liittyvistä "aukoista", joissa neuvoston päätöksiä ei ole tehty Lissabonissa vahvistetuissa määräajoissa. Barcelonan Eurooppa-neuvoston jälkeen on edistytty merkittävästi esimerkiksi rahoituspalveluiden toimintasuunnitelman, tutkimuksen ja e-Europen alalla, mutta edistys muilla aloilla kuten yhtenäisen ilmatilan ja energia-alan sisämarkkinoiden toteuttamisessa ja Euroopan laajuisten verkostojen uudistamisessa on ollut hidasta, vaikka näille aloille on annettu prioriteettiasema sekä Barcelonan että Sevillan Eurooppa-neuvostoissa. Komissio hyväksyi lokakuussa uuden ehdotuksen yritysostotarjouksia koskevaksi direktiiviksi, jossa säilytetään vuonna 1996 tehdyn ehdotuksen soveltamisala ja periaatteet mutta otetaan huomioon myös parlamentin tekemät tarkistukset ja korkean tason asiantuntijaryhmän tekemät suositukset. Komissio antoi vakaus- ja kasvusopimuksen valvontaan liittyviä suosituksia. Se esitti ehdotuksia talous- ja työllisyyspolitiikan koordinoinnin parantamiseksi sekä yhteisten standardien asettamiseksi talouspolitiikan koordinointia varten. Komissio ehdotti uutta kuluttajapoliittista strategiaa ja jatkoi kuluttajansuojaan liittyviä toimia. Tavoitteena on varmistaa, että kuluttajat saavat mahdollisimman suuren hyödyn yhtenäismarkkinoista ja eurosta. Komissio esitti tutkimusinvestointeja koskevan ensimmäisen tiedonannon, ja siinä kartoitettiin tärkeimmät alat, joilla Euroopan laajuista, kansallista ja alueellista toimintaa olisi aktivoitava johdonmukaisesti, jotta saavutettaisiin Barcelonan Eurooppa-neuvostossa asetettu investointitavoite – 3 prosenttia BKT:sta vuoteen 2010 mennessä. Euroopan parlamentti ja neuvosto hyväksyivät tutkimuksen ja teknisen kehityksen kuudennen puiteohjelman, jonka päätavoitteena on edistää Euroopan tutkimusalueen jäsentämistä. Lokakuussa komissio esitti Euroopan tutkimusalueen uusia näkökohtia koskevan tiedonannon, jossa tarkastellaan tähänastista edistystä ja esitetään uusia toimia toteutettaviksi. Komissio ei esittänyt – kuten se ilmoitti vuoden 2002 työohjelmassaan – ehdotuksia muutoksenhakukeinoja koskevan direktiivin tarkistamiseksi (julkiset hankinnat). Tämä johtuu siitä, että julkisia hankintoja koskevat perusdirektiivit, joita komissio ehdotti toukokuussa 2000, hyväksytään todennäköisesti vasta vuoden 2003 puolivälissä. Näin ollen komissio aikoo tehdä ehdotuksen muutoksenhakukeinoja koskevan direktiivin muuttamiseksi vuonna 2004. Kestävä kehitys Komissio ryhtyi panemaan täytäntöön EU:n kestävän kehityksen strategiaa ja tuki kestävää kehitystä koskevia suuria kansainvälisiä kokouksia. Komissio osallistui aktiivisesti kestävää kehitystä käsitelleeseen maailmankonferenssiin ja pyrki näin varmistamaan, että EU:lla oli johtava asema kestävää kehitystä koskevan maailmanlaajuisen sopimuksen laatimisessa. Komissio oli yleisesti ottaen tyytyväinen Johannesburgissa tehtyihin sopimuksiin, vaikka kaikkia tärkeitä EU:n aloitteita, kuten uusiutuvia energiavaroja koskevaa aloitetta, ei sisällytettykään sellaisenaan lopulliseen sopimukseen. Komissio teki yhteistyötä puheenjohtajavaltio Tanskan ja muiden jäsenvaltioiden kanssa, jotta EU:n vesi- ja energiapolitiikkaa koskevat aloitteet voitaisiin käynnistää kokouksessa. Komissio esitti yhteistä maatalouspolitiikkaa koskevan välikatsauksen sekä ehdotuksia yhteisen kalastuspolitiikan uudistamiseksi. Molemmilla pyritään takaamaan kestävyyden edistäminen talous-, sosiaali- ja ympäristöalalla. Komissio esitti – Lissabonin strategian mukaisesti ja osana Nizzan Eurooppa-neuvostossa käynnistettyä sosiaalista toimintaohjelmaa – useita ehdotuksia, esimerkiksi arvioinnin Euroopan työllisyysstrategiasta ja tiedonannon yritysten sosiaalisesta vastuusta. Komissio kuuli työmarkkinaosapuolia yritysten uudelleenjärjestelyjen sosiaalisista näkökohdista. Se myös ehdotti työterveyttä ja työturvallisuutta koskevaa yhteisön strategiaa. Komissio antoi tammikuussa 2002 tiedonannon, jossa esitettiin biotieteiden ja biotekniikan toimintasuunnitelma. Kyseessä on tärkeä uusi ala osaamistaloudessa. Riippumattoman elimen, Euroopan elintarviketurvallisuusviranomaisen toiminta käynnistettiin, ja sen johtokunnan jäsenet valittiin. Elintarviketurvallisuutta koskevaan valkoiseen kirjaan sisältyvässä lainsäädäntöohjelmassa edistyttiin, kun annettiin asetus yleisestä elintarvikelainsäädännöstä ja elintarviketurvallisuusviranomaisen perustamisesta, direktiivit ravintolisistä ja rehuissa esiintyvistä haitallisista aineista sekä asetus eläinten sivutuotteista. Komissio teki muitakin lainsäädäntöehdotuksia valkoisen kirjan mukaisesti ja tekee vielä ehdotuksen elintarvike- ja rehuvalvontaa koskevaksi asetukseksi vuoden 2002 loppuun mennessä. Lisäksi komissio ehdottaa – ottaen huomioon suu- ja sorkkatautiepidemiasta vuonna 2001 saadut kokemukset – suu- ja sorkkataudin valvontaa koskevaa direktiiviä vuoden 2002 loppuun mennessä. Uusi kansanterveysohjelma (2003–2008) hyväksyttiin, ja komissio on käynnistänyt sen täytäntöönpanoprosessin. Ympäristöalalla komissio esitti luonnoksen ympäristövahinkovastuuta koskevaksi puitedirektiiviksi, tiedonannon ympäristösopimuksista ja kolme tiedonantoa, jotka johtavat alakohtaisiin strategioihin (maaperä, torjunta-aineet ja meriympäristö). Tärkeä saavutus vuonna 2002 oli Kioton pöytäkirjan ratifiointi EU:ssa. Komissio antaa tiedonannon yhdennetystä tuotepolitiikasta vuonna 2003. Luonnonvarojen kestävää käyttöä koskevasta aihekohtaisesta strategiasta annetun tiedonannon osalta tehtiin päätös säilyttää se prioriteettina vuoteen 2003, koska alan tarkemmassa tarkastelussa kävi ilmi, että aihe on monimutkaisempi kuin aiemmin oli ajateltu. Energian ja liikenteen alalla komissio ehdotti monivuotista ohjelmaa "Euroopan älykäs energiahuolto". Komissio jatkoi edelleen liikennettä koskevan integroidun lähestymistavan kehittämistä liikennettä käsittelevän valkoisen kirjan perusteella. Göteborgin Eurooppa-neuvoston seurantatoimena komissio aikoo toteuttaa laajamittaisia kuulemisia menetelmistä, joilla liikenneinfrastruktuureista voitaisiin tehdä maksullisia; tarkoituksena on tehdä vuonna 2003 aihetta koskevia lainsäädäntöehdotuksia yhteisön lainsäädäntöpuitteiden nykyaikaistamiseksi. Uusi eurooppalainen hallintotapa Komissio esitti joukon ehdotuksia täyttääkseen eurooppalaista hallintotapaa koskevassa valkoisessa kirjassa annetut sitoumukset, joiden mukaan yhteisön toimielinten toimintaa on parannettava ja työskentelymenetelmien avoimuutta ja tehokkuutta on lisättävä. Se myös osallistui aktiivisesti Euroopan tulevaisuutta koskevaan keskusteluun. Ehdotuksiin sisältyi parempaa sääntelyä koskeva toimintasuunnitelma, kuulemista koskevat vähimmäisstandardit sekä EU:n lainsäädännön uusi vaikutustenarviointimenetelmä. EU:n toimielimet ovat parhaillaan neuvottelemassa toimielintenvälisestä sopimuksesta, jolla parempaa sääntelyä koskevat ehdotukset pantaisiin täytäntöön. Komissio antaa vuoden 2002 loppuun mennessä kertomuksen uuteen hallintotapaan liittyvien sitoumusten täytäntöönpanosta ja esittää parempaa sääntelyä koskevan toisen ehdotuspaketin. Komissio esitti näkemyksensä Euroopan unionin suunnitelmasta kattavassa kannanotossa valmistelukunnalle ja osallistui aktiivisesti valmistelukunnan työhön. Se jatkoi edelleen maaliskuussa 2000 annetulla uudistuksia koskevalla valkoisella kirjalla käynnistettyjä sisäisiä uudistuksia. Vuosi 2002 oli ensimmäinen, jona komissio pani strategisen suunnittelun ja ohjelmoinnin kierroksen täytäntöön täysimääräisesti. Se myös esitti neuvostolle henkilöstöä koskevan uudistuspaketin, osallistui EU:n uuden varainhoitoasetuksen hyväksymisneuvotteluihin ja toteutti toimintojohtamista koko komissiossa. Komissio myös toteutti käytännön toimia parantaakseen hallintotapaa useilla toiminta-aloilla, joita ovat esimerkiksi e-Europe, ammattipätevyyksien tunnustaminen sekä kilpailupolitiikka ja etenkin yrityskeskittymiä koskeva valkoinen kirja. Komissio ei esittänyt – kuten se ilmoitti vuoden 2002 työohjelmassa – virallisia ehdotuksia eri vaihtoehdoista, joilla yhteisön lainsäädäntöehdotuksista voitaisiin tiedottaa paremmin kansallisille parlamenteille. Asiasta keskustellaan kansallisia parlamentteja käsittelevässä valmistelukunnan työryhmässä, jossa komission on ilmoittanut halukkuudestaan toimittaa kansallisille parlamenteille kaikki esittämänsä lainsäädännölliset ja muut ehdotukset. Välimeren alue Komission päätavoitteena oli vahvistaa Euro–Välimeri-yhteistyökumppanuutta, mikä saavutettiinkin etenkin päätöksillä, jotka tehtiin Valencian ministerikokouksessa ja useissa alakohtaisissa ministerikokouksissa. Päätöksillä vahvistettiin useita komission ehdotuksia, jotka koskivat esimerkiksi Euro–Välimeri-alueen vapaakauppa-alueen kehittämistä, kulttuurien välisen vuoropuhelun edistämistä koskevan Euro–Välimeri-säätiön perustamista sekä yhteistyön vahvistamista oikeus- ja sisäasioissa (myös siirtolaisasioissa) ja ympäristöasioissa. Komissio ehdotti yksityissektorin investointien lisäämistä Välimeren alueelle. Barcelonassa kokoontunut Eurooppa-neuvosto päätti ensimmäisenä toimena perustaa Euro–Välimeri-investointivälineen Euroopan investointipankin alaisuuteen. Vuonna 2002 tehtiin Euro–Välimeri-assosiointisopimus Algerian ja Libanonin kanssa ja neuvotteluja jatkettiin Syyrian kanssa. Jordanian kanssa tehty assosiointisopimus tuli voimaan, ja Libanonin kanssa tehty väliaikainen assosiointisopimus tulee voimaan vuoden 2002 loppuun mennessä. Komissio hyväksyi lokakuussa 2002 Välimeren kalavarojen säilyttämistä ja kestävää käyttöä koskevan toimintasuunnitelman osana komission ehdotuksia yhteisen kalastuspolitiikan uudistamiseksi. Kuten vuoden 2002 työohjelmassa ilmoitettiin, komissio esitti Tempus-ohjelman laajentamista Meda-maihin. Kehitysyhteistyö Komissio kiinnitti erityistä huomiota terveys- ja koulutuspolitiikan asemaan köyhyyden torjunnassa. Komissio esitti köyhyyden torjunnan yhteydessä uusia ala- ja aihekohtaisia toimintapuitteita, jotka koskevat terveydenhuoltoa, hiv:tä/aidsia, väestöpolitiikkaa ja koulutusta. Se myös ehdotti budjettikohtia, jotka koskevat lisääntymisterveyttä sekä tartuntatauteihin liittyvää toimintaohjelmaa, joka käynnistetään vuonna 2002. Komissiosta tuli maailmanlaajuisen hiv/aids-, malaria- ja tuberkuloosirahaston johtokunnan jäsen. Komissio osallistui aktiivisesti myös G8-koulutusryhmän toimintaan. Komission tiedonanto kehityksen kansainvälistä rahoittamista koskevaan Monterreyn konferenssiin valmistauduttaessa osaltaan auttoi EU:ta pääsemään sopimukseen Barcelonan Eurooppa-neuvostossa siitä, että jäsenvaltiot lisäävät kehitysapuaan niin, että se on keskimäärin 0,39 prosenttia BKT:stä vuoteen 2006 mennessä. Sen tuloksena myös sitouduttiin tekemään EU:n kehitysavusta tehokkaampaa koordinoimalla politiikkaa ja yhdenmukaistamalla menettelyjä vuoteen 2004 mennessä. Jäsenvaltiot myös sopivat jatkavansa keskusteluja tuen sidonnaisuuden purkamiseksi entisestään. Syyskuussa komissio hyväksyi kauppaa ja kehitystä koskevan tiedonannon, jossa esitetään, miten EU noudattaa Dohassa, Monterreyssä ja Johannesburgissa annettuja kehitykseen liittyviä sitoumuksiaan. Neuvosto hyväksyi komission suosituksen perusteella neuvotteluohjeet Cotonou-sopimusmaiden ja -alueiden kanssa tehtäviä taloudellista kumppanuutta koskevia sopimuksia varten, ja neuvottelut alkoivat aikataulun mukaisesti syyskuussa 2002. LIITE 2 Vuoden 2003 ehdotukset, joille tehdään laajennettu vaikutustenarviointi ennen hyväksymistä Ehdotus tai säädös (viitenro työohjelman luettelossa) | Vastaava pääosasto | Laajentuminen | Ehdotus päätökseksi yhteisön suuntaviivoista Euroopan laajuisen liikenneverkon kehittämiseksi tehdyn päätöksen N:o 1692/96/EY korvaamiseksi (TEN-suuntaviivat). (2003/TREN/35) | TREN | Vakaus ja turvallisuus | Yritysturvallisuutta koskeva asetus (2003/ADMIN/8) | ADMIN | Komission tiedonanto Euro–Med-välineen tilanteesta ja kehityksestä (2003/ECFIN+/23) | ECFIN | Yhtenäinen strategia luonnollisten, ihmisen aiheuttamien ja muiden riskien ehkäisemiseen sekä niihin valmistautumiseen ja reagoimiseen (2003/ENV/77) | ENV ja ISG | Tiedonanto kolmansien maiden kansalaisten kotouttamisesta (2003/JAI/172) | JAI | Tiedonanto turvapaikkahakemusten käsittelystä EU:n ulkopuolella (2003/JAI/143) | JAI | Luonnos puitepäätökseksi rikosoikeudelliseen syyttämismenettelyyn liittyviä takeita koskevista yhteisistä vaatimuksista EU:n alueella (2003/JAI/158) | JAI | Kestäväpohjainen ja osallisuutta edistävä talous | Euroopan työllisyysstrategian tarkistus (2003/EMPL/11) | EMPL | Sukupuolten tasa-arvoa koskevien direktiivien uudelleenlaadinta (2003/EMPL/34) | EMPL | Ympäristönäkökohtien sisällyttäminen standardointiin (2003/ENV/22) | ENV/ENTR | Euroopan parlamentin ja neuvoston direktiivi pohjavesien suojelusta (2003/ENV/39) | ENV | Direktiivi alueellisen tiedon infrastruktuurista Euroopassa (2003/ENV/+/70) | ENV | Kioton pöytäkirjan joustavia välineitä – yhteistä täytäntöönpanoa ja puhtaan kehityksen mekanismia – koskeva lainsäädäntö (2003/ENV/75) | ENV | Euroopan parlamentin ja neuvoston direktiivi pattereista ja akuista (2000/088) | ENV | Tiedonanto Natura 2000 -ohjelman rahoituksesta (2003/ENV+/40) | ENV, AGRI, REGIO, BUDG | Ehdotus neuvoston asetukseksi turvallisena pidettävän biologisen rajan alapuolella olevien kalakantojen monivuotisesta hallintosuunnitelmasta (2003/FISH/7) | FISH | Neuvoston asetus yhteisön yhteisen kalastusalan tarkastusviraston perustamiseksi (2003/FISH/9) | FISH | Tiedonanto yhteisön tulevasta audiovisuaalipolitiikasta (2003/EAC/11) | EAC ja ISG | Ehdotus mallien oikeudellisesta suojasta annetun direktiivin muuttamisesta (2003/ MARKT/16) | MARKT | Ehdotus jälleenvakuutuksia koskevaksi direktiiviksi (2003/ MARKT/21) | MARKT | Tiedonanto riskipääomaa koskevasta toimintasuunnitelmasta (2003/ MARKT/+28) | MARKT | Ehdotus palveluiden tarjontaa sisämarkkinoilla koskevaksi direktiiviksi (2003/ MARKT/23) | MARKT | Ehdotus neuvoston direktiiviksi direktiivin 77/388/ETY muuttamisesta viranomaisiin ja valtiontukiin sovellettavien järjestelyiden osalta (2003/TAXUD/10) | TAXUD | Tupakka-alan järjestelmän tarkistus (2003/AGRI/19) | AGRI ja ISG | Sokerialan järjestelmän tarkistus (2003/AGRI/9) | AGRI ja ISG | Euroopan parlamentin ja neuvoston ehdotus hyvän kauppatavan mukaisia käytäntöjä koskevaksi puitedirektiiviksi (2003/SANCO/53) | SANCO | Ehdotus lannoitteissa olevaa kadmiumia koskevaksi Euroopan parlamentin ja neuvoston asetukseksi (2003/ENTR/40) | ENTR ja ISG | Tiedonanto: Euroopan matkailualan kestävyyttä koskevat suuntaviivat (2003/ENTR/46) | ENTR ja ISG | Ehdotus kaksi- ja kolmipyöräisten moottoriajoneuvojen päästöjen vähentämistä koskevaksi direktiiviksi (2003/ENTR/61) | ENTR | Ehdotus direktiiviksi moottoriajoneuvojen päästöjen aiheuttaman ilman pilaantumisen estävistä toimista annetun direktiivin 70/220/ETY muuttamisesta (2003/ENTR/63) | ENTR | Ehdotus Euroopan parlamentin ja neuvoston asetukseksi lapsille tarkoitetuista lääkkeistä (2003/ENTR/59) | ENTR | Komission ehdotus direktiiviksi ihmiskudostekniikasta ja kudostekniikalla saaduista tuotteista (2003/ENTR/37) | ENTR | Direktiivien 75/106/ETY ja 80/232/ETY tarkistus (valmispakkaukset – määrien valikoimat) (2003/ENTR/33) | ENTR | Tiedonanto siirtymisestä analogisista lähetyksistä digitaalisiin: Siirtyminen digitaalilähetyksiin Euroopassa (2003/INFSO/13) | INFSO | Tiedonanto älykkäistä ajoneuvoista ja liikenneturvallisuudesta (2003/INFSO/14) | INFSO | Direktiivi, jolla varmistetaan, että postitoiminnan harjoittajat eivät harjoita varattua ja varaamatonta toimintaa saman oikeushenkilön puitteissa (2003/COMP/27) | COMP | Demokratiaa ja ihmisoikeuksia koskeviin asetuksiin (EY) N:o 975 ja 976/1999 liittyvä eurooppalainen aloite (2003/RELEX/30) | RELEX | Direktiivi pääsystä kansainvälisille rautatieliikenteen matkustajapalvelujen markkinoille (2003/TREN/3) | TREN ja ISG | Asetukset kolmannen ilmailupaketin tarkistamisesta (2002/TREN/28) | TREN | Tietokonepohjaisia varausjärjestelmiä koskevan asetuksen tarkistus (2002/TREN/29) | TREN | Asetus matkustajalentoliikenteen laatua koskevien raporttien julkaisemisesta (2003/TREN/43) | TREN | Asetukset kolmannen ilmailupaketin tarkistamisesta (2002/TREN/28) | TREN | Valtuudet neuvotella trooppisia metsiä koskeva uusi kansainvälinen sopimus (2003/DEV/7) | DEV | ISG = Yksikköjen välinen johtoryhmä Työohjelman luettelossa näissä ehdotuksissa on merkintä "laajennettu vaikutustenarviointi" poliittisin perustein. LIITE 3 Jo hyväksytyt komission ehdotukset, jotka odottavat muiden EU-toimielinten toimia Yleiset asiat ja ulkosuhteet - Sopimus komission ehdotuksista henkilöstösääntöjen uudistamiseksi (2002/0100/CNS) Talous ja rahoitus - Hyväksytään rahoituspalveluiden toimintasuunnitelman puitteissa esitetyt ehdotukset ja etenkin ehdotukset, jotka on annettu markkinoiden väärinkäytöstä (2001/0118/COD), tarjousesitteistä (2001/0117/COD), eläkerahastoista (2000/0260/COD), ryhmittymistä (2001/0095/COD) ja yritysostotarjouksia koskevasta direktiivistä (2002/0240/COD) - Veropaketti (1998/0193/CNS, 1998/0087/CNS) - Energiaverotus (1997/0111/CNS) Oikeus- ja sisäasiat Yhteinen turvapaikkapolitiikka - Ehdotus neuvoston direktiiviksi vähimmäisvaatimuksista siitä, milloin kolmansien maiden kansalaisia ja kansalaisuudettomia henkilöitä on pidettävä pakolaisina tai muuta kansainvälistä suojelua tarvitsevina henkilöinä, ja näiden henkilöiden asemasta (2001/0207/CNS) - Ehdotus neuvoston asetukseksi perusteiden ja menettelyjen vahvistamisesta kolmannen maan kansalaisen johonkin jäsenvaltioon jättämän turvapaikkahakemuksen käsittelystä vastuussa olevan jäsenvaltion määräämiseksi (2001/0182/CNS) - Ehdotus neuvoston direktiiviksi turvapaikanhakijoiden vastaanottoa jäsenvaltioissa koskevista vähimmäisvaatimuksista (2001/0091/CNS) - Ehdotus neuvoston direktiiviksi pakolaisaseman myöntämistä tai peruuttamista koskevissa menettelyissä jäsenvaltioissa sovellettavista vähimmäisvaatimuksista (2000/0238/CNS) Yhteinen maahanmuuttopolitiikka ja laittoman maahanmuuton torjunta - Ehdotus neuvoston direktiiviksi kolmansien maiden kansalaisten maahantulon ja oleskelun edellytyksistä opiskelua, ammatillista koulutusta tai vapaaehtoistyötä varten (2002/0242/CNS) - Ehdotus neuvoston direktiiviksi sellaisille laittomassa maahanmuutossa avustamisen tai ihmiskaupan uhreille, jotka tekevät yhteistyötä viranomaisten kanssa, myönnettävästä lyhytaikaisesta oleskeluluvasta (2001/0043/CNS) - Ehdotus neuvoston direktiiviksi kolmansien maiden kansalaisten maahantulon ja oleskelun edellytyksistä palkkatyötä tai itsenäistä ammatinharjoittamista varten (2001/0154/CNS) - Ehdotus neuvoston direktiiviksi pitkään oleskelleiden kolmansien maiden kansalaisten asemasta (2001/0074/CNS) - Ehdotus neuvoston direktiiviksi oikeudesta perheen yhdistämiseen (1999/0258/CNS) Sisä- ja ulkorajat, yhteinen viisumipolitiikka - Ehdotus neuvoston direktiiviksi edellytyksistä, joiden täyttyessä kolmansien maiden kansalaiset voivat matkustaa vapaasti jäsenvaltioiden alueella enintään kolmen kuukauden ajan, erityisen matkustusluvan käyttöön ottamisesta ja maahantulon edellytysten vahvistamisesta enintään kuuden kuukauden matkaa varten (2001/0155/CNS) EU-kansalaisuus - Ehdotus Euroopan parlamentin ja neuvoston direktiiviksi Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella (2001/0111/COD) Todellinen oikeusalue yksityisoikeudellisissa asioissa - Ehdotus neuvoston asetukseksi tuomioistuimen toimivallasta sekä tuomioiden tunnustamisesta ja täytäntöönpanosta avioliittoa ja lapsen huoltoa koskevissa asioissa sekä asetuksen (EY) N:o 1347/2000 kumoamisesta ja asetuksen (EY) N:o 44/2001 muuttamisesta elatusapua koskevien asioiden osalta (2002/0110/CNS) - Ehdotus neuvoston asetukseksi riitauttamattomia vaateita koskevan eurooppalaisen täytäntöönpanomääräyksen käyttöönotosta (2002/0090/CNS) - Ehdotus neuvoston direktiiviksi oikeusavun saatavuuden parantamisesta rajatylittävissä riita-asioissa vahvistamalla oikeusapuun ja muuhun yksityisoikeudellisiin riita-asioihin liittyvään taloudelliseen tukeen sovellettavat yhteiset vähimmäisvaatimukset (2002/0020/CNS) - Ehdotus neuvoston direktiiviksi rikoksen uhreille maksettavista korvauksista (KOM(2002) 562) - Ehdotus neuvoston säädökseksi siviili- tai kauppaoikeudellisten päätösten oikeudellista toimivaltaa, tunnustamista ja täytäntöönpanoa Euroopan unionin jäsenvaltioissa koskevasta yleissopimuksesta (1997/0339/CNS) Rikollisuuden ja terrorismin vastaiset toimet ja todellinen oikeusalue rikosasioissa - Ehdotus neuvoston päätökseksi eräiden Europolin toteuttamien toimien rahoittamisesta terrorismin torjumista koskevan yhteistyön puitteissa (2002/0196/CNS) - Ehdotus neuvoston puitepäätökseksi tietojärjestelmiin kohdistuvista hyökkäyksistä (2002/0086/CNS) - Ehdotus neuvoston puitepäätökseksi rasismin ja muukalaisvihan vastaisesta toiminnasta (2001/0270/CNS) - Ehdotus neuvoston puitepäätökseksi laittoman huumausainekaupan rikostunnusmerkistöjen ja seuraamusten vähimmäissäännöksistä (2001/0114/CNS) - Ehdotus Euroopan parlamentin ja neuvoston direktiiviksi ympäristönsuojelusta rikosoikeudellisin keinoin (2001/0076/COD) - Ehdotus Euroopan parlamentin ja neuvoston direktiiviksi yhteisön taloudellisten etujen rikosoikeudellisesta suojaamisesta (2001/0115/COD) Työllisyys, sosiaalipolitiikka, terveys ja kuluttaja-asiat - Sosiaaliturvajärjestelmien yhteensovittamisesta annetun asetuksen (ETY) N:o 1408/71 tarkistamista koskevien ehdotusten hyväksyminen (1998/0230/COD, 2001/0137/COD) - Vuokratyöntekijöiden työehtoja koskevan Euroopan parlamentin ja neuvoston direktiiviehdotuksen hyväksyminen (2002/0072/COD) - Kasvua ja työllisyyttä käsittelevän kolmikantakokouksen perustamista koskevan ehdotuksen hyväksyminen (2002/0136/CNS) - Laatu- ja turvallisuusstandardien asettamista ihmisperäisille kudoksille ja soluille koskevan Euroopan parlamentin ja neuvoston direktiivin hyväksyminen (2002/0128/COD) Kilpailukyky (sisämarkkinat, teollisuus ja tutkimus) - Julkisia hankintoja koskeva lainsäädäntöpaketti (2000/0115/COD, 2000/0117/COD, 2001/0179/COD) - Lääkeaineita koskevan uudistuspaketin hyväksyminen (2001/0252/COD, 2001/0253/COD, 2001/0254/COD) - Sopimus yhteisöpatentista ennen kevään 2003 Eurooppa-neuvostoa (2000/0177/CNS) - Tiedonanto ajoneuvojen verotuksesta (KOM(2002) 431) Liikenne, televiestintä ja energia - Sähkö- ja kaasumarkkinoiden avaamista koskevat ehdotukset (2001/0077/COD) - Euroopan laajuiset energia- ja liikenneverkot (2001/0311/COD, 2001/0226/COD, 2001/0229/COD) - Sopimus yhtenäistä ilmatilaa koskevasta paketista, johon kuuluvat ehdotukset lennonvarmistuspalvelujen tarjoamisesta (2001/0235/COD), ilmatilan organisoinnista ja käytöstä (2001/0236/COD), ilmaliikenteen hallintaverkon yhteentoimivuudesta (2001/0237/COD) sekä yhtenäisen eurooppalaisen ilmatilan toteuttamista koskevista puitteista (2001/0060/COD) - Sopimus toisesta rautatiealan säädöspaketista, turvallisuudesta ja toimiluvista (2002/0022/COD), rautatiejärjestelmän yhteentoimivuudesta (2002/0023/COD), rautatievirastosta (2002/0024/COD) ja rautateiden kehittämisestä (2002/0025/COD) - Sopimus lentomatkustajien oikeuksista (2001/0305/COD) - Energia-alan toimien monivuotinen ohjelma: "Euroopan älykäs energiahuolto" (2003–2006) (2002/0082/COD) - Öljyn ja maakaasun toimitusvarmuuden lisäämistä energian sisämarkkinoilla koskeva paketti (2002/0219/COD, 2002/0220/COD, 2002/0221/CNS ja KOM(2002) 488, 1–5) - Asetus maantiekuljetusten ja lyhyen matkan meriliikenteen yhdistelmästä ("Marco Polo") (2002/0038/COD) - Direktiivi satamapalvelujen markkinoille pääsystä (2001/0047/COD) Maatalous ja kalastus - Yhteisen maatalouspolitiikan välitarkistusta koskevien komission (myöhemmin tänä vuonna) esittämien ehdotusten hyväksyminen - Yhteisen kalastuspolitiikan uudistamista koskevien ehdotusten hyväksyminen (KOM(2002) 180, KOM(2002) 185, KOM(2002) 186, KOM(2002) 187, KOM(2002) 190 ja 2002/0114/CNS)* - Geneettisesti muunnettujen organismien esiintymisestä elintarvikkeissa ja rehuissa (2001/0173/COD) ja geneettisesti muunnettujen organismien jäljitettävyydestä ja merkinnöistä (2001/0180/COD) annettujen Euroopan parlamentin ja neuvoston asetusten hyväksyminen - Zoonoosien ja niiden aiheuttajien seurantaa koskevan Euroopan parlamentin ja neuvoston direktiiviehdotuksen (2001/0176/COD) ja salmonellan ja tiettyjen muiden elintarvikeperäisiä zoonooseja aiheuttavien tekijöiden valvontaa koskevan Euroopan parlamentin ja neuvoston asetusehdotuksen (2001/0177/COD) hyväksyminen Ympäristö - Ympäristövahinkovastuuta koskevan direktiivin hyväksyminen (2002/0021/COD)* - Bioturvallisuutta koskevan asetuksen hyväksyminen (2002/0046/COD)* - Ilmoitettua ennakkosuostumusta koskevan asetuksen hyväksyminen (2002/0026/ACC, 2002/0030/ACC )* - Metsien ja ympäristövuorovaikutusten seurantaa koskevan asetuksen hyväksyminen (2002/0164/)* - Muuntogeenisten organismien siirtoja valtioiden rajojen yli koskevan asetuksen (2002/0046/COD) ja GMO:ien ja niistä valmistettujen tuotteiden jäljitettävyyttä ja merkintöjä koskevan asetuksen (…) hyväksyminen - Pakkauksia ja pakkausjätettä koskevan direktiivin hyväksyminen (2001/0291/COD) Koulutus, nuoriso ja kulttuuri - Euroopan parlamentin ja neuvoston päätöksen hyväksyminen (2002/0165/COD) ohjelman käynnistämisestä korkea-asteen koulutuksen laadun parantamiseksi ja kulttuurien välisen yhteisymmärryksen edistämiseksi kolmansien maiden kanssa tehtävän yhteistyön avulla (Erasmus World) (* = jos ei ole hyväksytty jo vuonna 2002) LIITE 4 KOMISSION LAINSÄÄDÄNTÖ- JA TYÖOHJELMA VUODEKSI 2003 Luettelo lainsäädäntöehdotuksista ja muista kuin lainsäädäntötoimista 1: Lainsäädäntöehdotukset ja muut kuin lainsäädäntötoimet, jotka vastaavat vuoden 2003 poliittisia prioriteetteja 2: Muut lainsäädäntöehdotukset ja muut kuin lainsäädäntötoimet, jotka todennäköisesti otetaan esiin vuonna 2003 Huomautuksia 1. Työohjelmassa esitetään vuodeksi 2003 kolme poliittista prioriteettia, joista kuhunkin liittyy joukko keskeisiä aloitteita. Jos näihin keskeisiin aloitteisiin liittyy lainsäädäntöehdotuksia tai muita kuin lainsäädäntötoimia (esim. tiedonantoja tai valkoisia kirjoja), ne esitetään ensimmäisessä luettelossa. 2. Toisessa luettelossa on muita ehdotuksia ja säädöksiä, joita komissio piti työohjelmaa laadittaessa mahdollisesti hyväksyttävinä vuonna 2003. Siihen sisältyy edellisiltä vuosilta siirrettyjä ehdotuksia ja toimia. 3. Luettelo on vain alkuperäisenä kieliversiona (osin englanniksi, osin ranskaksi). 4. Komissio päivittää suunnitelmaansa kuukausittain ja toimittaa kolmen kuukauden jatkuvan ohjelman muille EU:n toimielimille, jotta niiden olisi helpompi organisoida töitään.[5] 5. Ensimmäinen luettelo on järjestetty ensin poliittisten prioriteettien ja sitten politiikanalan mukaan (esim. maatalous tai sisämarkkinat), ja toinen luettelo on järjestetty politiikanalan mukaan. Luettelossa esitetään seuraavat tiedot: 6. viitenumero: esim. 2003/ADMIN/1 uusista ehdotuksista; edellisiltä vuosilta siirretyissä ehdotuksissa on esim. 2002/ADMIN/1 tai 2001/1 7. asiasta vastaava komission osasto tai osastot 8. arvioitu hyväksymispäivä 9. onko kyseessä lainsäädäntöehdotus vai muu kuin lainsäädäntötoimi 10. alustava todennäköinen oikeusperusta ja vastaava toimielintenvälinen menettely (esim. yhteispäätös) 11. onko odotettavissa pakollinen vai vapaaehtoinen alueiden komitean ja/tai talous- ja sosiaalikomitean kuuleminen 12. ehdotuksen lyhyt kuvaus, poliittiset perusteet ja merkintä siitä, sovelletaanko siihen laajennettua vaikutustenarviointia 13. poliittisiin perusteisiin liittyvä koodi, jonka avulla ehdotukset voidaan luokitella poliittisten prioriteettien perusteella: laajentuminen (100), vakaus ja turvallisuus (200), kestävä ja osallisuutta edistävä talous (300) 14. merkintä siitä, onko ehdotuksella budjettivaikutuksia (eli liittyykö siihen toimintakuluja) vuonna 2003 ja/tai myöhempinä vuosina ja onko tämä otettu huomioon rahoituksen suunnittelussa; myös vastaava budjettikohta esitetään. [1] SEC(2002) 217, 27.2.2002. [2] KOM(2002) 427, 28.8.2002. [3] http://europa.eu.int/comm/index_fi.htm [4] KOM(2002) 276, 5.6.2002. [5] Avoimuuden lisäämiseksi ohjelma on myös kansalaisten nähtävissä komission Internet-sivulla http://europa.eu.int/comm/index_fi.htm (kohdassa "komissio palveluksessanne", "organisaatio", "neljännesvuosisuunnittelu").

Komission tiedonanto Euroopan parlamentille, neuvostolle, talous- ja sosiaalikomitealle sekä alueiden Komitealle - Komission lainsäädäntö- ja työohjelma vuodeksi 2003 /* KOM/2002/0590 lopull. */